ועדת הפנים והגנת הסביבה, כנסת 25, פרוטוקול מספר 156, 2024-01-01 00:00

יעקב אשר: חברים, אנחנו רוצים לפתוח את ישיבת הוועדה, על סדר היום, אפשר להגיד סוף כל סוף, הצעת צו לדחיית הבחירות הכלליות לרשויות המקומיות, קביעת המועד הנדחה, התשפ"ד-2023

יעקב אשר:       אני רוצה לומר בפתיחת הדברים, ואני חוזר על דברים שאמרתי בדיון הראשון שלנו, שהתקיים אי שם ב-17 באוקטובר, אמרתי ואני אומר גם עכשיו, בחירות לרשויות מקומיות הן חלק מהליך דמוקרטי חשוב בכל מדינה וודאי שיש חשיבות גדולה מאוד שלא לתת לאף אחד משונאינו לחשוב שיוכלו לדחות עד בלי סוף ולגרום לכך שלא יתנהלו דברים כמו שצריך

יעקב אשר:  בחירות הן דבר חשוב, הן משקפות את רצון העם בערים השונות, אני חושב שהחשיבות הגדולה בעניין הזה היא ברורה לכולם ולכן אני גם שמח שאנחנו יכולים היום לבוא בהסכמה רחבה להחלטה הזאת

יעקב אשר:       אני רוצה להזכיר שהצעת החוק שהגיעה בזמנו על ידי הממשלה הייתה הצעת חוק שדיברה על 30 בינואר, עם מועד אחד, אנחנו בוועדה לאחר דיון ובהסכמה נתנו מועד נוסף למקרה שיצטרכו מה שנקרא עוד קצת המתנה, עוד קצת השלמות

יעקב אשר:  אנחנו חשבנו שזה נכון, היו על זה דיונים, הוספנו בתוך ההליך של החקיקה, כדי שכמו שהגענו היום ליום הזה ואנחנו לא צריכים הליך חקיקה מחדש של שלוש קריאות עם כל המשמעויות שלה, בנינו מנגנון בתוך החקיקה שנותן את האפשרות שבתקופה הזאת אפשר יהיה לעשות את זה ב-27 בפברואר

יעקב אשר:      ואני רוצה להסביר עוד רציונל אחד

יעקב אשר:  במהלך הדיונים שהיו לנו בהתחלה חוות הדעת של משרד המשפטים הייתה חלק מהעניין כדי שאפשר יהיה להזיז את הבחירות בגלל מצב החירום שהיה, להזיז אותן מבלי לפתוח אותן מחדש, מבלי לפתוח את כל ההליך מחדש עם כל הפרוצדורה שצריכים והגשת רשימות חדשות וכו' וכו' והוצאה כספית בלתי מבוטלת של המדינה בעניין הזה

יעקב אשר:  אז היה פה ויכוח, ארבעה חודשים, הגענו להסכמה שעד ארבעה חודשים, דהיינו זה יוצא פחות או יותר 27 בפברואר, עד אז זה עדיין יכול להיות תחת ההליך הזה

יעקב אשר:  למרות שיש אנשים שמערערים על זה, ראיתי מכתב שהגיע מאיזה שהיא עמותה ציבורית או מתמודדים, אני אשלח לכם את זה

יעקב אשר:  בכל מקרה זה היה הרציונל, הרציונל הוא לעשות את הבחירות בלי לפתוח מחדש את כל ההליך ולכן זו ההחלטה שאנחנו החלטנו אז בזמנו

יעקב אשר:       אני רוצה לומר עוד משהו על ההליך הזה ואנחנו כבר נגיע לישיבה עצמה

יעקב אשר:  במנגנון שקבענו קבענו מנגנון של החלטה ברוב של 75% מחברי הוועדה

יעקב אשר:  באו אליי כל מיני אנשים עם ביקורת לאחר מכן למה 75%, אני אמרתי אז ואני אומר גם היום, בחירות זה של כולם, זה לא יכול לבוא ברוב אקראי

יעקב אשר:  אם אנחנו בנינו מנגנון בתוך החקיקה, אז או שאנחנו מחוקקים את מה שהוצע אז, 30 בינואר, אם אנחנו נותנים מנוף נוסף זה צריך לבוא בהסכמה רחבה ככל הניתן עם מינימום מסוים

יעקב אשר:  אני חושב שההחלטה הזאת הייתה נכונה ומכאן אני עובר להחלטת הממשלה שהייתה אתמול

תומר רוזנר: הצעת צו

יעקב אשר: הצעת צו, אומר היועץ המשפטי לוועדה, ואנחנו בשעה הקרובה, בזמן הקרוב, נצביע על ה-27 בפברואר כמועד הבחירות הסופי בעזרת ה' ואני חושב שבסופו של דבר גם מי שמכיר את החקיקה שיצאה מכאן מהוועדה בנושא הזה ראה כמובן שהצעת ההחלטה שהגיעה הייתה שלוש-ארבע שורות לגבי התאריך והוועדה כאן עשתה עבודה מאומצת מאוד יחד עם משרדי הממשלה ויחד עם חברי הוועדה ופתרנו הרבה מאוד בעיות של חל"תים ושל נושאים כאלה ואחרים שעלו לדיון

יעקב אשר:       יהללך זר ולא פיך, אבל אני אומר את זה לוועדה אז אני יכול לומר את זה, אחד הדברים שעמדנו עליהם זה שיימצא פתרון לאותם מועמדים שנספו באותם ימים, מדובר על שני מועמדים, על ראש מועצה ומתמודדת לראשות מועצה, וקבענו מנגנון שבו יוחזרו הכספים שהוצאו על ידם לעיזבונם, שלא יהיה מצב שהם ישאירו חובות מההליך הדמוקרטי הזה

יעקב אשר:  אני רוצה לשבח גם את משרד מבקר המדינה ששיתף פעולה בנושא הזה, גם משרד הפנים, למיטב ידיעתי לפחות לגבי משפחה אחת זה כבר טופל, משפחה שנייה זה נמצא בקשר, כי שם לא עלינו לא נשארו הרבה מהמשפחה הזו

יעקב אשר:  ואני אומר, הסעיף הקטן הזה בחקיקה שאנחנו הכנסנו אז נותן לנו את היכולת באמת לומר שאנחנו עשינו דבר נכון וחשוב עם נושאים נוספים שהיו

יעקב אשר:       אני אתן בהקדמה עוד כמה נקודות שאנחנו נרצה לדבר עליהן

יעקב אשר:  אנחנו נדבר עליהן עכשיו, אבל נמשיך אותן בישיבה אחרת שתהיה לאחר ההצבעה שתהיה היום ואני אזכיר כמה נקודות שקיימות כרגע שצריך לעשות אותן

יעקב אשר:       יש נקודה אחת, בישיבה שהייתה כאן לפני כחודש, שהייתה עם השר, דיברנו והשר גם כתב לי במכתב, כשהיה מדובר שזה יהיה ב-30 בינואר, אז הוא כתב במכתב על רשויות שבהן לא יתקיימו הבחירות כרגע במועדן, הוא קבע אותן על פי פרמטרים של ארבעה קילומטרים, שבעה קילומטרים וכו'

יעקב אשר:  הוועדה חושבת, אני אשמח לשמוע גם את חברי הוועדה, אנחנו נקיים דיון נוסף בעניין הזה, בלי קשר להצבעה היום, אנחנו נקיים דיון נוסף שאנחנו מבקשים ממנו שיבדוק שוב כי חלו גם שינויים, יש מקומות שמדברים גם על חזרה, יש מקומות שרוב היישובים לא התפנו וחלקם כן

יעקב אשר:  אני לא אומר מה ואני לא נכנס לנעליו של שר הפנים, אני רק מציע שיהיה שוב עבודת מטה של משרד הפנים

יעקב אשר:  אני מבקש להעביר את זה למנכ"ל ולשר, אני לא ביקשתי שיבואו לדיון היום, לא עמדתי על כך, כי יש להם הרבה דברים לעשות ומבחינתי כרגע לדיון של היום זה בסדר

יעקב אשר:  השר עצמו דיבר על זה גם בישיבה קודמת ואני מציע לעשות ריפרש לעניין הזה כדי לבוא בימים הקרובים, אנחנו נתאם, להגיד באיזה יישובים לא יתקיימו הבחירות ומה הפרמטרים לכך, כלומר שזה צריך להיות שקוף

יעקב אשר:       באופן מקביל לכך יש עוד נושא שהעלינו בוועדה והשר התחייב אליו, צריכה לבוא לכאן חקיקה שתדבר על אותם מקומות שאין בהם בחירות לגבי החזר הוצאות של המתמודדים

יעקב אשר:  הרי לא יכול להיות שהם יממנו או שיוציאו משאבים מכיסם על שתי מערכות בחירות

יעקב אשר:  	צריכה לבוא בעניין הזה חקיקה והשר הבטיח שהיא תבוא והיא תבוא ויפה שעה אחת קודם, כי אני חושב שהבהירות חשובה מאוד לנו

יעקב אשר:       אני רוצה לעדכן לגבי נושא של יחידת המימון

יעקב אשר:  כמו שאתם יודעים, הסמכות בעניין הזה היא של ועדה ציבורית בראשות השופטת בדימוס פרוקצ'יה, שהתכנסה, שמעה את המפלגות ואת המועמדים השונים ובזמנו הם התחייבו להתכנס על זמן מסוים ובהחלט עמדו בזה, היא הייתה אמורה לתת את ההחלטה, הוועדה נתנה החלטת ביניים ביום חמישי ומכיוון שלא הייתה עדיין החלטה סופית, בשיחה שהייתה לי גם עם כבוד השופטת, שיחה לא פורמלית של הוועדה, אני לא חבר בוועדה הזאת, היא היושבת ראש ויש חברים שם, אבל נאמר לי על ידה שהסיבה שהוציאו את מסקנות הביניים בלי להודיע כרגע כמה ומה זה בגלל השינוי שיכול להיות במועד

יעקב אשר:  אם זה פברואר יש לזה השלכות נוספות

יעקב אשר:  גם הדיונים התבססו על חוות דעת של הממ"מ בעניין הזה ולכן היא אמרה שברגע שתהיה בהירות סופית, דהיינו החלטת ממשלה, החלטת ועדה והכנסת, במהלך השבוע הזה הוועדה תתכנס שוב, תבדוק את החלטתה הקודמת או תשמע את המועמדים בהמשך לנושא הזה של הארכה נוספת של פברואר ותקבל את החלטתה ותפרסם אותה עד סוף השבוע, תוך שבוע

יעקב אשר:  זה מה שסיכמנו

יעקב אשר:      אני רוצה לומר שלאורך כל הדרך עבדנו בשיתוף פעולה בשתי מקבילות, הוועדה כמובן עם הסמכויות שלה ואנחנו בחלקים שלנו

יעקב אשר:  זה גם עוד דבר שיביא בהירות - - -     

זאב אלקין: זה לא חריגה מלוז החוק? כך זכור לי משום מה

יעקב אשר: שוחחתי עם יושבת ראש הוועדה והיא אמרה שלדעתה ולדעת הוועדה היה עדיף לקבל את ההחלטה בצורה כזאת

יעקב אשר:  אני לא בדקתי את זה חוקית, אני מאפשר לך לבדוק את זה ואם כן אני אתן לך את כתובת המייל של הוועדה

זאב אלקין: אני סומך על הייעוץ של הוועדה, אני אשמח אם הייעוץ המשפטי יתייחס

זאב אלקין:  זה מופיע בחוק, התייחסנו לסוגיה הזאת

יעקב אשר: הוא עדיין לא בדק את העניין, נבקש ממנו שיבדוק את העניין

זאב אלקין: אני מכיר את תומר, הוא מכיר את זה בעל פה

יעקב אשר: אני מכיר גם את תומר וגם אותך וזו התשובה שעניתי

יעקב אשר:  נושא נוסף, בזה אני אסיים ואז ניכנס לדיון, לגבי הנושא של ההיערכות של הצבא

יעקב אשר:  גם בהחלטת הממשלה, ותיכף נרחיב על זה, מדובר על זה שהצבא צריך להיערך לכך שהבחירות ייערכו בצורה כזאת שניתן יהיה ככל האפשר לגרום לכך שכל המועמדים יוכלו ככל הניתן להתמודד בצורה נכונה

יעקב אשר:       יש עוד דבר ששוחחתי עליו עם שר הפנים, ואני יודע שגם יש הצעת חוק בעניין הזה, של הארכת מועד הבחירות בתוך הצבא, זאת אומרת לאפשר בקרב חיילים, חיילי מילואים וחיילי סדיר, שתקופת ההצבעה תתחיל מוקדם יותר, שיהיה להם יותר זמן

יעקב אשר:  אני יודע שמשרד הפנים מכין תזכיר חוק בעניין הזה

יעקב אשר:  אמת, רון? תיכף ניכנס לזה, אבל בעיקרון זה מה שסיכמתי את השר והוא אמר לי שזה הכיוון

יעקב אשר:  יש עוד נקודות נוספות שהצבא פנה לגבי ועדות קלפי ודברים נוספים

יעקב אשר:       יש נקודה נוספת שעלתה על ידי יושב ראש הוועדה לשעבר, קודמי בתפקיד, חבר הכנסת ווליד טאהא שמצא, מה שלא היינו ערים לו קודם, שהבחירות לפי המועד החדש, באותם מקומות שעלול או עשוי להיות סיבוב שני זה יוצא ב-13 במרץ ואז זה יוצא ביום השני של הרמדאן

יעקב אשר:  הוא שוחח עם שר הפנים, גם אני שוחחתי עם שר הפנים, גם אחרים, אנחנו ננסה למצוא פתרונות של הארכת מועד ההצבעה, או פתרונות אחרים, אבל לפתוח מחדש את החוק בנושא התאריך

יעקב אשר:  אנחנו חשבנו שזה לא יהיה נכון, זה יביא את כל המערכת ל – אנחנו ננסה למצוא תוך כדי הדברים, תיכף אתה תתייחס להכול, אני רק אומר את הנקודות ואתה תראה שלא שכחתי את זה גם

יעקב אשר:       אלה פחות או יותר הדברים

יעקב אשר:  עכשיו אני מציע שתגיד כמה מילים למסגרת, הממשלה תציג, הקראה של הצו ואחר כך דיון

יעקב אשר:  בבקשה

תומר רוזנר: אני אתן את המסגרת הנורמטיבית בקצרה

תומר רוזנר:  כפי שאמר היושב ראש, החוק קבע את מועד הבחירות ל-30 בינואר, יחד עם זאת נקבע בחוק מנגנון שמאפשר דחיית המועד ל-27 בפברואר, התאריך נקוב בחוק, זאת אומרת לא ניתן לקבוע תאריך אחר אלא רק את התאריך הנדחה הזה, בתנאי שהממשלה תקבל החלטה ומה שהיא צריכה לשכנע את הוועדה שצריכה להמליץ לאשר את הוועדה הזאת הוא שקיימות נסיבות מיוחדות שבשלהן אי אפשר לערוך בחירות בעיתן, זאת אומרת ב-30 בינואר

תומר רוזנר:       מוקד הדיון לצורך החלטה של חברי הכנסת בעניין הזה הוא השאלה האם הממשלה הניחה בפני הוועדה תשתית עובדתית נאותה שמשכנעת שקיימות נסיבות מיוחדות שבשלהן אי אפשר לערוך את הבחירות ב-30 בינואר

תומר רוזנר:  כפי שאמר היושב ראש, ישנם יישובים שבהם הודיע שר הפנים שגם ב-30 בינואר, או במועד הנדחה, כפי שייקבע אם ייקבע, הוא ישתמש בסמכותו לפי החקיקה הקיימת, סעיף 5 לחוק הרשויות וסעיף 4 לחוק המועצות האזוריות, לדחות את הבחירות גם ברשויות מסוימות שקיימות לגביהן ספציפית נסיבות מיוחדות

תומר רוזנר:      הצו, אם הוועדה תחליט לאשרו, צריך לעבור את האישור ברוב של שלושה רבעים מחברי הוועדה, כפי שהיושב ראש אמר, ואם הוא יקבל את הרוב הזה הצו יעבור גם לאישור מליאת הכנסת וגם שם הוא צריך להיות מאושר

וליד טאהא: ברוב רגיל?      

תומר רוזנר: ברוב רגיל

תומר רוזנר:  במצב כזה הבחירות יידחו ל-27 בפברואר באופן כללי לכל הרשויות למעט אותן רשויות, 14 רשויות, שכפי שאמרתי הודיע שר הפנים שבהן לא יתקיימו בחירות גם במועד הזה

תומר רוזנר:  לכן הממשלה כשהיא תציג את הצעת הצו מתבקשת לשכנע את חברי הוועדה שקיימות נסיבות מיוחדות שבעטיין לא ניתן לקיים את הבחירות ב-30 בינואר

רון אלמוג: אז כמו שהוצג, החוק קבע את מועד הבחירות ל-30 בינואר ונתן את המנגנון שהממשלה רשאית לדחות בצו באישורים הנדרשים את מועד הבחירות ל-27 בפברואר אם היא שוכנעה כי נתקיימו נסיבות מיוחדות המונעות את עריכת הבחירות בעיתן, ב-30 בינואר

רון אלמוג:       הממשלה בחנה את ההיבטים השונים, במשרד הפנים נעשתה עבודת מטה לגבי קודם כל ההיבטים המעשיים, גיוס מזכירים, מנהלי בחירות, מקומות קלפי, שינויים שהיו, ואנחנו ערוכים בהיבטים האלה

רון אלמוג:  בחנו גם את ההיבטים של הזכות לבחור, ההיבטים הביטחוניים של האם אפשר מבחינת הנחיות פיקוד העורף והיבטים ביטחוניים דומים לקיים את הבחירות וגם שוכנענו שאפשר במועד המקורי ב-30 בינואר

רון אלמוג:       אבל יש היבט אחד שבו לדעת הממשלה יש פגיעה ממשית בהגשמת התכליות של הבחירות וזה היכולת של המועמדים שהם משרתי מילואים לקיים את מסע הבחירות ולהתמודד בבחירות לקראת ה-30 בינואר

רון אלמוג:  בשבוע שעבר הממשלה התכנסה ואחרי דיון ביקשה עוד נתונים מצה"ל ובסוף שבוע שעבר הגיעו הנתונים שיש היום 1,829 משרתים פעילים מקרב המתמודדים

רון אלמוג:  יש כוונה לשחרר חלק מהם בזמן הקרוב, אבל עדיין יהיה 668 מתמודדים שהם משרתי מילואים פעילים שבסבירות גבוהה לא ניתן יהיה לשחרר אותם במועד הקרוב

רון אלמוג:  הם מפוזרים ב-144 רשויות מקומיות ברחבי הארץ

רון אלמוג:       המשמעות היא שמועמד שהוא בשירות מילואים פעיל, גם מבחינת הדין וגם מבחינה מעשית, לא יכול לנהל מסע בחירות, לא יכול לפנות לציבור, לא יכול לשכנע שיבחרו בו ולכן הממשלה סברה שבאמת זה לא מגשים את התכליות העיקריות של קיום הבחירות במועדן בשים לב לזה שבכל זאת יש מנגנון בחוק שנקבע לדחיית הבחירות, ולכן היא סברה שבהיקף כזה של מתמודדים שהם משרתי מילואים פעילים ושיש סבירות גבוהה מצד הצבא שהוא לא יוכל לשחרר אותם, גם לא בשבועיים הקרובים, הממשלה סברה שאלה בעצם נסיבות שמונעות את עריכת הבחירות בעיתן

רון אלמוג:       ושוב, המניעה היא לא פיזית, המניעה היא מבחינת הגשמת התכלית של הבחירות ושל החקיקה ולכן בהיקף כזה היא אישרה את הצו ומזכיר הממשלה פנה לכנסת כדי לאשר את הצו לפי המנגנון שנקבע

אלון שוסטר: אדוני היושב ראש, רק לחדד שמה-600 ומשהו כ-400 מועצות אזוריות, רוב העצום, הם חברי ועד מקומי, כלומר הפגיעה בדמוקרטיה הישראלית היא לא כזאת דרמטית ואני מקווה שיהיה ברור שאם הדחייה מתקיימת לפברואר אז צה"ל צריך להתארגן לזה

יעקב אשר: בדיוק

יעקב אשר:  אתה נוגע בדיוק, חברי שוסטר, בנקודה, הפעם צריך להתארגן לזה וגם אפשר להתארגן לזה, אנחנו גם נתפלל שבעזרת ה' המציאות תהיה כזאת שאפשר יהיה להחיל את זה בצורה יותר נכונה ולכן גם ביקשתי שוב משר הפנים לשקול ולבדוק את רשימת הרשויות שבהן כן בכוונתו לדחות

יעקב אשר:  אני גם רוצה לומר, ההצבעה היום לא אומרת שבאותן רשויות לא יהיו בחירות

יעקב אשר:  זאת אומרת זאת החלטה של שר הפנים, הוא יכול לקבל את ההחלטה בעוד שבוע, עשרה ימים, ולהחליט עד זמן מסוים, כמובן כדי לתת היערכות

אלון שוסטר: אני רוצה להבין, אם יש מצב שבו חלק מהרשויות תידחנה?      

יעקב אשר: הבנתי שאני צריך להסביר את זה

יעקב אשר:  אנחנו כרגע מצביעים על החלטה של בחירות כלליות במדינת ישראל

יעקב אשר:  לשר הפנים יש סמכות לפי סעיף 5 ולפי סעיף 4 שהוא יכול לדחות בחירות מנסיבות מיוחדות - - -     

אלון שוסטר: זה לגבי המפונות

אלון שוסטר:  זה סיפור אחר

יעקב אשר: בדיוק, על זה דיברתי

אלון שוסטר: לא, אני אומר הפוך

אלון שוסטר:  אני רוצה לחדד בפני הוועדה שהמציאות כרגע היא שלמעלה ממחצית מה-600 הם חברי ועדים

יעקב אשר: זה הבנתי, אני כבר אחרי

מיכל מרים וולדיגר: נו אז מה? גם אם 300? אני לא מבינה למה להגיד שזה לא משמעותי

מיכל מרים וולדיגר:  גם אם אחד

אלון שוסטר: אני חושב שבראייה הכוללת כשעומדים מול מצב שרשות שעובדת מרגע זה על 1/12 בתקציב יש פה אירוע משמעותי ביותר שצריך לצמצם אותו מאוד

יעקב אשר: חברים, מיכל, חשוב לי שתקשיבי

יעקב אשר:  מה שאמר שוסטר, הוא קודם כל אמר דבר עובדתי, שחלק מהספירה הזאת של אנשי המילואים - - -      

נאור שירי: איך הוא יודע?      

יעקב אשר: כי יודעים, אני גם שמעתי את זה

תומר רוזנר: פרסמו את זה

נאור שירי: מי פרסם?      

אביטל סומפולינסקי: מהנתונים שהצבא הביא בממשלה זה 261

אביטל סומפולינסקי:  מהנתונים שהצבא נתן בממשלה 261 מתוך 688 מועמדים מתמודדים לוועד המקומי

אביטל סומפולינסקי:  כמי שגרה במושב חקלאי אני יכולה להגיד שההתמודדות בוועד המקומי לא פחות סוערת מההתמודדות לבחירות הכלליות

אלון שוסטר: אבל חשיבותה הלאומית היא מסוימת

מיכל מרים וולדיגר: אבל מגיעה להם הזדמנות

יעקב אשר: אני חשבתי שאתה מתכוון למשהו אחר

יעקב אשר:  יש חלק מאותם אנשי מילואים שהם גם נמצאים באותם מקומות שבהם לא ייערכו הבחירות ולכן המספרים אחרים

מיכל מרים וולדיגר: זה לא נכון

מיכל מרים וולדיגר:  לפי מה שאני הבנתי זה ממש לא

יעקב אשר: זה מסונן? הוציאו את ה - - -     

מיכל מרים וולדיגר: בוודאי, זה הרבה יותר

אביטל סומפולינסקי: ועוד משהו שצריך להגיד, מעבר ל-688 גם אלה שהצבא אמר שהוא יכול להיערך, בהתחשב בעובדה שאנחנו כבר נמצאים בתחילת ינואר, לא מדובר על אנשים שמשחררים אותם בהכרח מחר, אלא - - -     

יעקב אשר: שיש מספיק זמן

אביטל סומפולינסקי: ההיפך אני אומרת

אביטל סומפולינסקי:  במהלך השבועיים-שלושה הקרובים, המשמעות של הדבר הזה שגם ההיערכות של מי שאפשר היה לשחרר אותו הייתה מאוד מוגבלת

קריאה: היא מסתכלת על מכתב לא מעודכן

יעקב אשר: רגע, הצבא נמצא איתנו בזום ואנחנו תיכף ניתן לו לדבר

יעקב אשר:  אני רק רוצה לומר דבר אחד, שמה שמיכל אמרה אני מסכים בכל לב, צריך לעשות כל מאמץ להגיע למצב שבו כמה שיותר יוכלו לעשות את זה ואני חושב שבהתארגנות נכונה, במקביל לכך שגם באופן טבעי אנחנו מקווים ומתפללים וזה נראה יותר שהעצימות הולכת ופוחתת ותלך ותפחת יותר, יהיה יותר קל להגיע למטרה הזאת

יעקב אשר:       משרד המשפטים, שתי מילים ואחר כך נשמע את הצבא ולאחר מכן חברי הכנסת

אביטל סומפולינסקי: דחיית מועד בחירות גם ברשויות המקומיות כמובן זה ממש לא עניין של מה בכך, גם באוקטובר זה לא היה עניין של מה בכך

אביטל סומפולינסקי:  באמת כלל בסיס בבחירות הוגנות ושוויוניות זה שהמועד הוא מועד קשיח שלא מזיזים אותו תוך כדי תנועה

אביטל סומפולינסקי:  הוועדה בחודש אוקטובר התלבטה בשאלה אם אפשר יהיה להאריך עד ה-30 בינואר או שצריך חודש נוסף ובאמת המנגנון הזה נקבע בשביל לאפשר את אותה הגמישות כשכל המערכת הפוליטית ידעה מראש שיש סיכוי שהדבר הזה יידחה בחודש ולכן גם מראש הפגיעה בתזוזה הזאת היא קיימת אבל מוגבלת

יעקב אשר: הייתי שמח שהחלטת הממשלה הייתה לפני שבוע

אביטל סומפולינסקי: זה נובע מהתפיסה שההיבטים הביטחוניים וההיבטים התפעוליים באמת אפשריים, אפשר לקיים את הבחירות מהבחינה הזאת ב-30 בינואר, אבל ההיקף הגדול של משרתי המילואים, הממשלה השתכנעה שהוא פוגע בתקינות של הבחירות ובשוויוניות שלהן ובזכות לבחור ולהיבחר באופן שנכון לעשות את השימוש במנגנון שנקבע בחוק

אביטל סומפולינסקי:       אני כן חושבת שצריך לשים על השולחן שהמשמעות של הדבר הזה זה שה-27 בפברואר זה המועד של הבחירות לרשויות המקומיות, זה המועד שהכנסת קבעה

אביטל סומפולינסקי:  כל פתיחה של הדבר הזה היא כבר הליך אחר מבחינה משפטית, זה כבר חקיקה, וכל הרשויות לרבות הצבא יצטרכו להיערך ב-27 בפברואר, ועוד קודם לכן למתמודדים עצמם, כדי לממש את הבחירות האלה ושהן יהיו תקינות

אביטל סומפולינסקי:       הממשלה התייחסה לזה אתמול, גם בדיון עצמו אבל גם בהחלטה שלה, שהיא באמת ביקשה שהצבא ייערך

אביטל סומפולינסקי:  אני חושבת שהזמן יעשה את שלו אלא אם כן המצב הביטחוני ישתנה, ואנחנו כולנו מקווים שלא, הצבא יצטרך להיערך וה-27 בפברואר זה יהיה המועד של הבחירות, תודה רבה

יעקב אשר: בזום יש לנו את אלוף משנה עינת רץ

מירב בן ארי: אנחנו יכולים לשאול שאלות?      

יעקב אשר: קודם כל הצבא, אחר כך הקראה, חבר כנסת, ראשי רשויות או נציגים, אחד אחד

יעקב אשר:  בבקשה

יעקב אשר:  (תקלה בזום)

יעקב אשר:  נקריא בינתיים ותטפלו בעניין הטכני

יעקב אשר:  בבקשה, גלעד

גלעד קריב: אני מקריא

יעקב אשר: אלוף משנה עינת רץ

עינת רץ: בוקר טוב

עינת רץ:  אני אציג את הנתונים כפי שהצגנו אותם אתמול

יעקב אשר: גם את הנתונים וגם את הנקודות שאת רוצה להציג ואנחנו נמשיך קדימה

עינת רץ: בסדר גמור

עינת רץ:  נעים מאוד, אני עינת, בנוסף לתפקידי באגף כוח אדם אני גם אחראית על הבחירות בצה"ל ועל קיום כל התהליך באופן המיטבי בהתאם לכל הדירקטיבות שקיבלנו עד היום

עינת רץ:  אנחנו עם 1,829 משרתי מילואים פעילים המתמודדים לרשות המקומית

עינת רץ:  על פי תמונת המצב המבצעית נכון לימים אלה אנחנו מתכננים לשחרר 1,135 משרתים, זה 63% מהסד"כ

קריאה: מתי?     

יעקב אשר: תנו לה לסיים ואני אתן שאלות

אל"מ עינת רץ: אני אציג ואם אחרי זה יהיה שאלות, כי גם אנחנו לא יודעים את כל התאריכים, אבל עד שבוע ה-15 בינואר רובם אמורים להשתחרר

אל"מ עינת רץ:  אותם 688 שנמצאים ב-144 רשויות, בשלב זה אנחנו לא יודעים מתי היכולת שלנו תהיה לשחרר אותם

אל"מ עינת רץ:  אנחנו נכנסנו אחרי ההחלטה של אתמול לאיזה שהיא עבודה גם עם הפיקודים והיחידות

אל"מ עינת רץ:       צריך לומר, ופה חשוב לי לדבר רגע על מי האנשים האלה, אנחנו הורדנו את רוב רובם של התפקידים, השארנו את המפקדים במדרג הפיקודי, את מערך הנפגעים, ליווי משפחות החטופים וההודעות, את נהגי המשא הכבד, מערך הטנ"א, שזה שיקום הכלים, המערך הרפואי, חובשים ופרמדיקים, וכל מי שאמור להשתמש בצק"חים המתמרנים ללא שחרור בפקודות הסד"כ הקרובות

אל"מ עינת רץ:  זאת אומרת שאנחנו הולכים עכשיו להחלפת סד"כים עד ה-15 בינואר, מה שהצגתי לפני דקה, אלה צק"חים שלא היו אמורים להיות מרועננים או משוחררים, ולכן אותם 688 אנחנו נצטרך לחזור ולומר מה התאריך שנוכל לשחרר אותם

אל"מ עינת רץ:       דיברתם פה על הפילוח לוועדים, אז צריך לומר, אני מדברת עכשיו על ה-688, 261 אנשים, 37%, הם לוועד מקומי, 27% שזה 187 משרתי מילואים מתמודדים למועצה אזורית, 214 משרתי מילואים, 31%, מתמודדים למועצה מקומית ו-26 אנשים מתוך 58, שזה 3

אל"מ עינת רץ: 7%, מתמודדים לראש רשות או לראש מועצה

אל"מ עינת רץ:  זה הפילוח נכון להיום

אל"מ עינת רץ:       בעצם הנושאים שאנחנו במיקוד עליהם בהיבט של המשרתים

אל"מ עינת רץ:  כמו שפתחת את הישיבה, בהקשר של הזכות לבחור - - -      

רותם ידלין: כמה בסיעות היחיד? במרבית המרחב הכפרי מתמודדים הרבה בסיעות יחיד

רותם ידלין:  מישהו בדק כמה בסיעות יחיד? סיעות בודדות שהם רק אחד?      

עינת רץ: לא

רותם ידלין: משרד הפנים, משרד המשפטים, מישהו עשה את הבדיקה הזאת?      

יעקב אשר: את סיימת? אפשר שאלות או שאת רוצה להוסיף עוד משהו?      

עינת רץ: אני רוצה להדגיש שזה היה תחת הכותרת הזכות להיבחר, אבל בזכות לממש את זכות הבחירה אנחנו מול משרד הפנים חייבים לייצר מענה בהקשר של ההסדרה החוקית לארבעה נושאים שבהם צה"ל ביקש או מקור סמכות או לוודא שיש לנו מענה לטובת הדבר הזה

עינת רץ:  הדבר הראשון זה הצבעה בשטח שאינו במדינת ישראל, זה בעצם הצבעה בתוך רצועת עזה, לסד"כ שנשאר שם

יעקב אשר: תשובה, משרד הפנים

רון אלמוג: לגבי כל הנושאים האלה אנחנו בוחנים - - -      

יעקב אשר: לא, תענה על זה, אני רוצה אחד אחד, לא כל הנושאים

זאב אלקין: לא, אבל הם קשורים, תיכף נראה שהם קשורים

רון אלמוג: רק ככותרת על כל הנושאים

יעקב אשר: אז אני אתן לה לומר את כל הארבעה

עינת רץ: תודה רבה

עינת רץ:  השני זה משך ימי ההצבעה, כפי שגם דיברתם אתם

יעקב אשר: הזכרנו את זה, כן

עינת רץ: הדבר השלישי, בתוך הרצועה הסד"כ המתמרן לא נמצא עם אמצעי זיהוי ולכן אנחנו רצינו להחריג את אמצעי הזיהוי

עינת רץ:  הדבר הרביעי זה חברי ועדת הקלפי

עינת רץ:  מאחר שאנחנו קפצנו מ-3,000 חברי ועדת קלפי ל-5,000 כי ההיקפים מאוד מאוד גדלו רצינו גמישות בדרגות החברים, לא רק חיילי חובה, אלא לראות איך אפשר להכניס עוד חברים במידת הנדרש

עינת רץ:  אנחנו כמובן רוצים שבעיקר זה יהיו חיילי חובה כמו שנדרש, אבל כדי לממש את זה בצורה מיטבית יכול להיות שתהיה לנו איזה שהיא בעיה בהיקף הסד"כ ולכן רצינו לאשר גם שחיילי מילואים או קבע זוטר יהיו חברים בוועדת קלפי

עינת רץ:  עד כאן

יעקב אשר: טוב

יעקב אשר:  משרד הפנים, תשובות לאלה, ואחר כך חברי הכנסת יוכלו לשאול לגבי הנתונים

זאב אלקין: יש שאלות

יעקב אשר: אני זוכר, אבל יש גם סבלנות

וליד טאהא: אולי לתת לחברי הכנסת בצורה מסודרת לדבר

יעקב אשר: אני אתן

רון אלמוג: חלק מהם יידרשו לחקיקה ראשית בהוראת שעה, נביא את זה כתזכיר לוועדה, חלק בתיקוני תקנות, חלק אולי לא, אז אנחנו בוחנים את הדברים ואנחנו נסדיר ונמצא פתרון לסוגיות שהועלו

יעקב אשר: בלוח זמנים של?      

רון אלמוג: שוב, נדע מתי הבחירות, נדע איך להיערך, ובימים הקרובים נביא את התזכיר

יעקב אשר: אז אני מצפה שזה יקרה ממש בתוך – אני לא רוצה ל – עד שבועיים גג, אולי אפילו עשרה ימים הייתי אומר, במיוחד אם יש דברים לחקיקה אז אנא הביאו את זה מהר, כי אני ראיתי בהחלטת הממשלה שגם הממשלה פונה לצבא ומורה לצבא להיערך לעניין הזה של ההצבעה, זכות להיבחר, להיערך לעניין הזה, לא ראיתי שהיא קראה למשרד הפנים גם להיערך, אבל פה אתם צריכים לשתף יד ביד

יעקב אשר:       אני חושב שהמטרה של כולנו מסביב לשולחן הזה היא להגיע לבחירות בצורה הטובה ביותר, בצורה המועילה ביותר

יעקב אשר:  אם צריך בהוראות שעה להסדיר דברים אנחנו יודעים לעשות את זה גם אם אני אצטרך לשבת פה עם חברי הוועדה בלילה מאוחר, אבל אני מבקש, תגרמו לכך שזה יהיה יותר זריז

יעקב אשר:       עכשיו אנחנו נתחיל עם חברי הכנסת, חבר כנסת וראש מועצה

יעקב אשר:  תשאלו כבר את השאלות בתוכו, הכול כבר מובנה בפנים

יעקב אשר:  ווליד טאהא, בבקשה

יעקב אשר:  אבל אני מבקש באמת למקד, לא רוצה דיון ארוך

וליד טאהא: כן, עד כמה שאפשר

וליד טאהא:  המועד המקורי של הבחירות שנקבע בעקבות הצורך לדחות את הבחירות מאוקטובר היה 30 בינואר 2024

וליד טאהא:  ההצעה שמשרד הפנים הגיש לוועדה לא היה בסעיף אופציה של דחייה לחודש, היא לא כללה סעיף כזה

וליד טאהא:  ההצעה של הוספת סעיף הייתה של היושב ראש ומלכתחילה הוספת האופציה של לדחות בעוד חודש, היה ברור שמישהו יקפוץ כדי לנצל אותה

וליד טאהא:       היה אחד כזה בדרך כלל, רוב המערכת הייתה בתמימות דעים שצריך לקיים את הבחירות ב-30 בינואר כי באמת לדחות ולדחות זה מצב בלתי תקין בעליל עבור רשויות מקומיות, אי אפשר לנהל רשויות מקומיות ממצב מעבר תקופה כל כך ארוכה

וליד טאהא:  למרות זאת בגלל שהאופציה שהייתה קיימת בחוק שעבר, לקח עד היום האחרון לממשלה להחליט שהיא רוצה לנצל את האופציה של לדחות בעוד חודש, כנראה שרובם היו משוכנעים שאפשר היה לעשות את הבחירות במועד שנקבע ולא היה צריך את הדחייה הזו

וליד טאהא:      בכל מקרה הדיון של היום, היושב ראש, הוא לאשר את הצו של החלטת הממשלה, זאת אומרת עם כל הכבוד לכל הפרטים, והם חשובים, הם לא משנים את העובדה שהוועדה עכשיו רוצה לאשר את ההחלטה של הצו שקיבלה הממשלה

יעקב אשר: אמת

וליד טאהא: אין שום בעיה

וליד טאהא:  ואז אם הוועדה תאשר ואם באמת יהיה 75% מסך כל חברי הוועדה תומכים אז כנראה שהבחירות ייקבעו ל-27 בפברואר ואז אנחנו נכנסים מבחינתנו כחברה ערבית, חמישית מאוכלוסיית המדינה, לסוגיה נוספת והיא שהסיבוב השני במקומות שלא תוכרענה בהן הבחירות בסיבוב הראשון, הסיבוב השני ייפול אל תוך חודש הרמדאן

וליד טאהא:       ועם כל הכבוד להצעות, יעקב, ואני אכן אתמול דיברתי איתך, דיברתי עם השר משה ארבל, דיברתי עם שר המשפטים, עם כל הכבוד להצעות של להוסיף שעה ולהוריד שעה אנחנו פה פוגעים בעיקרון היסודי של הזכות הדמוקרטית כי חודש הרמדאן הוא לא חודש רגיל לתפקוד רגיל

וליד טאהא:  להוסיף שעה, להוריד שעה, זה לא הפתרון שייתן פתרון לסוגיה - - -      

יעקב אשר: למה? בכנסת ככה זה עובד

וליד טאהא: אז בכנסת לא מכבדים אותנו כמו שצריך, זה לא צריך להשליך על כלל המערכות

קריאה: איך זה פוגע?      

יעקב אשר: לא משנה, הוא מרגיש שזה פוגע

וליד טאהא: אפשר לנהל בחירות בפסח?      

קריאה: מה זה קשור? במה זה פוגע ומונע ממישהו? זה מונע ממישהו?      

וליד טאהא: סדר היום של האזרח הערבי ברמדאן הוא לא סדר יום של כל ימות השנה, זה חודש מיוחד, אתה צם 12 שעות, יש טקס מסוים של הכנת ארוחה, ישיבה על הארוחה, שעה אחרי הארוחה יש תפילה מיוחדת שאנשים מקיימים

וליד טאהא:  אנחנו לא נכנסים עכשיו לפרטים של חודש הרמדאן

וליד טאהא:  אני רוצה לומר, היושב ראש, אם באמת מדברים על הזכות של כל אחד לבחור ולהיבחר והזכות הדמוקרטית חשובה למישהו אז הסוגיה הזאת צריכה לעניין אותו לא פחות מכל הפרטים האחרים שעולים בעניין הזה

וליד טאהא:      אני מציע את הדבר הבא, אני הגשתי למערכת הצעת חוק לקיים את הבחירות ב-20 בפברואר ולטעמי זו האופציה האידיאלית

וליד טאהא:  שבוע לא יעשה כלום לאף אחד, אבל אם לא, אז לקיים את הסיבוב השני של הבחירות יום לפני הרמדאן, שזה יוצא ב-10 במרץ, אבל זה יוצא יום ראשון

יעקב אשר: זה מה שאמרתי בתחילת הדיון, אנחנו נחפש – אני לא תולה את זה בהצבעה של היום, כי אנחנו לא יכולים לפתוח עכשיו, שמעת גם את משרד המשפטים, המשנה ליועצת המשפטית, אנחנו לא נפתח עכשיו את כל זה, אני רוצה למצוא, רגישות לזמנים של חגים, צומות, או משהו כזה

וליד טאהא: כן, אבל שזה לא יהיה הזזת שעה קדימה, שעה אחורה, בתוך אותו יום

וליד טאהא:  אנחנו רוצים למצוא זמן שאיננו חודש הרמדאן

יעקב אשר: אנחנו נבחן את זה ביחד, אני מבקש גם ממשרד הפנים לבחון פתרונות לעניין הזה

יעקב אשר:  אמרתי לך, הייתה לי שיחה עם שר הפנים

וליד טאהא: כן , אני מניח שהשר גם דיבר עם הגורמים הרלוונטיים

יעקב אשר: אמרנו שנדבר על זה ונמצא פתרון

וליד טאהא: תודה רבה

יעקב אשר: גבי, ראש עיריית שלומי

יעקב אשר:  בדרך כלל יש לו הרבה מה להגיד על כל דבר

יעקב אשר:  קודם כל אנחנו מחזקים אותך, באמת בעבודת הקודש שאתם עושים ביחד עם כל התושבים, ביחד עם כל חברי המועצה כמובן

יעקב אשר:  אנחנו מחזקים את ידכם ויש לנו גם דיון ב-12:00, אמנם זה לא כל כך על שלומי, כי היא כן בהגדרה של המפונים

רותם ידלין: אדוני היושב ראש, אני אייצג את עמדת השלטון המקומי והשלטון האזורי

רותם ידלין:  לא סתם אני כאן

רותם ידלין:  גם אין לי מתמודדים, כך שעמדתי היא ניטרלית, אין מתמודדים כנגדי בבחירות האלה, ובעלי גם הבוקר זה היום ה-87 נמצא במילואים

רותם ידלין:      אני רוצה להתחיל באנקדוטה

רותם ידלין:  היה גדוד מילואים שישב אצלנו במועצה באחד מבתי הספר, בכל בתי הספר ישבו, אבל גדוד אחד התיישב ולא זז וכבר התלמידים חזרו לבית הספר ועוד לא התחיל התמרון בעזה ואני מהלב, בפטריוטיזם, אמרתי לציבור: עוד רגע הילדים יישבו בבית והם יחזרו לבית הספר בשבוע הבא

רותם ידלין:  כששמע את זה המג"ד, הוא אמר לי: מה פתאום, ראשת המועצה? מטרתו של הצבא במלחמה זה שהעורף ימשיך לתפקד באופן מלא ושהילדים יחזרו לבית הספר

רותם ידלין:  הגדוד יצא למחרת היום וזה היה שיעור משמעותי עבורי

רותם ידלין:       אני כאן היום בשביל להגיד לכם שדחיית הבחירות בשלטון המקומי היא נושא דומה, היא דיון דומה

רותם ידלין:  נכון, הפטריוטיזם קורא לכולנו לדחות את הבחירות כדי שחיילי המילואים יוכלו לחזור, זה הלב שלנו, של כולם, גם שלי, אבל בסוף הכנסת והממשלה ראוי להם שיקבלו דיון שמשקלל את כל הנתונים פנימה

רותם ידלין:  אני אגיד, הייעוץ המשפטי של הוועדה אמר, תשתית עובדתית נאותה

רותם ידלין:  כשאנחנו מסתכלים על התשתית העובדתית שהוצגה בפני הממשלה, ואתם ראוי שתבקרו אותה, אז אמרו כאן 688 משרתים שלא יכולים להשתחרר

רותם ידלין:  חברים, 66% מהם ממועצות אזוריות שהשלטון בהם הוא שלטון דו רובדי

רותם ידלין:  צריך להבין את זה

רותם ידלין:  רובם מתמודדים בוועדים מקומיים או על הכיסא היחיד למועצה של המושב שלהם

רותם ידלין:  בשום מקום, שאלתי את זה קודם, וראוי שחברי הכנסת כולם ישאלו - - -     

יעקב אשר: אני מבקש אם את יכולה - - -      

רותם ידלין: לא, אבל זה חשוב, אדוני

יעקב אשר: חשוב, אבל תנסי לצמצם

רותם ידלין: לא, אני חושבת שאתם צריכים לשאול את השאלות האלה, כמה מתוך ה-466 שמתמודדים במועצות אזוריות הם מתמודדים יחידים

רותם ידלין:  אף אחד לא רץ להיות ועד מקומי במושב, זה לא פשוט

רותם ידלין:  אצלי המג"ד שלא יכול להשתחרר ממושב גני יוחנן הוא הנציג היחידי מהמושב שלו למליאה, הוא כבר נבחר, בדיוק כמוני

רותם ידלין:  הסמג"ד מקיבוץ נען שלא יכול להשתחרר הוא הנציג היחידי בקיבוץ שלו להתמודד למליאת המועצה, גם הוא לא צריך להשתחרר

רותם ידלין:      האם משרד הפנים הציג על בסיס הנתונים של הצבא כמה מתוכם בסופו של יום הם סיעות יחידות גם בשלטון האזורי וגם בשלטון המקומי? אני אגיד לכם, 69 מהרשימה הזאת הם ממועצות אזוריות שאין בהן בכלל בחירות לרשות המועצה

רותם ידלין:  שיאנית המועצה האזורית בנימין, 40 אנשים, אין שם בחירות לראשות המועצה

וליד טאהא: כי למה? אין מתמודדים?      

מיכל מרים וולדיגר: אבל יש את המועצה עצמה

מיכל מרים וולדיגר:  אין להם זכות להיבחר?      

רותם ידלין: אם הסתכלתם, יש להם זכות

רותם ידלין:  תבדקו את עצמכם, רובם הם - - -      

יעקב אשר: את משכנעת, את מדברת לעניין

רותם ידלין: אני מתייחסת למוסד הזה ברצינות, 26 בסך הכול מתמודדים לראשות רשות

רותם ידלין:  האם אנחנו דוחים את כל השלטון המקומי בגלל זה? מהיום בבוקר אין לכל השלטון המקומי תקציב, כולנו עובדים בתקציב חודשי

יעקב אשר: אבל אנחנו לא דוחים

יעקב אשר:  אנחנו הולכים לקבוע – אנחנו כן שואפים להגיע למצב שכמה שאפשר שיהיה פחות וכולם יהיו יכולים עד כמה שאפשר, זה יותר טוב, את המאמץ הזה אנחנו עושים

רותם ידלין: אני מסכימה איתך, אדוני

רותם ידלין:  קחו, תשקללו פנימה בבקשה את העובדה שתשעה חודשים - - -     

יעקב אשר: אנחנו נתנו זמן גם לצבא, גם לכולם, להתארגן על זה

רותם ידלין: רק הנתונים

רותם ידלין:  אתם צריכים נתונים והנתונים בסופו של יום אומרים שזה 26 אנשים כנגד שלטון מקומי שלם שלא מתפקד, לא יכול לשכור אנשים חדשים, לא יכול לתת תמיכות, אינו פועל לפי תקציב החל מהיום בבוקר

מיכל מרים וולדיגר: מה עם אלה שמתמודדים לא לראש הרשות אלא לחברים במועצה או בעירייה?      

רותם ידלין: האם בדקתם כמה מהמתמודדים יחידים? במרבית השלטון האזורי שאנחנו מגיעים ממנו, ובגלל זה אני כאן גם להגיד לכם היום, הם מתמודדים יחידים, אף אחד לא קופץ על המציאה של להיות חבר מליאה במועצה אזורית, לצערנו

יעקב אשר: תודה רבה

יעקב אשר:  חבר הכנסת נאור שירי, בבקשה

נאור שירי: קודם אני רוצה לפתוח ולומר שהדיון הזה מאוד מאכזב, ומזה חששתי בפעם הראשונה, ואתה זוכר שגם אמרתי לך

ניסים ואטורי: אפשר להצביע בלי דיון

נאור שירי: אתה סיימת לעשות את הסקר מי בעד ומי לא ברפורמה?      

וליד טאהא: אפשר גם בלי דמוקרטיה, ואטורי, הכול בסדר, כמו שאתם עושים

נאור שירי: כשדחינו את הבחירות היה לי נורא חשוב שאנחנו לא נהיה חותמת גומי

נאור שירי:  זה הדבר היחידי שאמרתי לך

נאור שירי:  אנחנו באים עכשיו וכביכול מוצגת בפנינו, ואמר את זה היועץ המשפטי, מה שנקרא הניחו תשתית עובדתית לדחיית הבחירות

נאור שירי:  לא הניחו שום דבר

נאור שירי:  לא הניחו בפני ועדת הפנים כלום, העדכונים היחידים שקיבלנו, כולנו כחברי כנסת, לא רק הוועדה, אולי אתה אחרת, זה מהחדשות

נאור שירי:  שמעת שבהתחלה קבעו את הבחירות, שמעת מהחדשות

יעקב אשר: אנחנו קיבלנו מסמכים

נאור שירי: אתה

נאור שירי:  חברי הוועדה, אני חבר, לא קיבלנו

יעקב אשר: אבל אני רוצה לתקן אותך לפני שאתה עולה גבוה מדי

נאור שירי: אבל למה אתה מפריע לי בעלייה?      

יעקב אשר: אני אגיד לך למה, כי האופציה שלנו כרגע בהליך החקיקה זה, ההליך של עכשיו הוא או שזה ב-30 בינואר או שזה – אין לנו הליך אחר כרגע

נאור שירי: אבל, יעקב, אני לא מדבר על ההליך, אני מדבר על כל ההליך של דחיית בחירות במדינת ישראל

נאור שירי:  גם בהצעת חוק פשוטה אנחנו צריכים לקבל מידע, פה דוחים בחירות

נאור שירי:  ישב פה משה ארבל, שר הפנים, אני אומר לכם, באופן אישי אני נורא התאכזבתי מההליך, אני אבוא לוועדה, אני אציג נתונים, אני אראה את הדברים, כמו שראשת המועצה מציינת

יעקב אשר: גם מנהלת הוועדה אמרה שבאתר הוועדה נמצאים הנתונים - - -      

נאור שירי: באתר הוועדה, טוב, נו

יעקב אשר: אתה חבר ועדה

נאור שירי: אבל אני רואה את זה קודם בתקשורת

נאור שירי:  יעקב, אני לא רוצה - - -     

יעקב אשר: אז תפסיק לקרוא תקשורת כבר, תסתכל באתר של הוועדה

נאור שירי: אתה גם ראית

מיכל מרים וולדיגר: בול

נאור שירי: מה בול?      

מיכל מרים וולדיגר: תפסיק להסתכל בתקשורת, תסתכל באתר של הוועדה

מיכל מרים וולדיגר:  זה בול, לזה התכוונתי

נאור שירי: ה' יצילנו, באמת

מיכל מרים וולדיגר: אמן אמן

נאור שירי: דוחים בחירות במדינת ישראל, הנתונים שהוצגו לנו הם לא נתונים נכונים

נאור שירי:  אין פילוח בכלל, רואים שמי שהכין אותם זה קצין בצבא, הוא לא קשור לשלטון המקומי, הוא לא יודע להגיד לך מי בוועד המקומי, הוא לא יודע בכלל אולי מה זה ועד מקומי

נאור שירי:  ואני חולק גם עלייך, סליחה, ממשרד המשפטים

אביטל סומפולינסקי: זה נאמר בבדיחות הדעת כמובן

נאור שירי: הנתונים שהוצגו הם נתונים בשני מכתבים שהצבא שלח, אחד שלח נתונים אחרים, בקטע הראשון שנקבע ב-30 בינואר ובקטע השני כבר היו נתונים אחרים

נאור שירי:  לא הייתה שום היערכות במשך החודשיים לבחירות, שום היערכות, ופה לא היה שום דיון

נאור שירי:  אני שלחתי גם לך מכתב לפני כמעט חודש, אמרתי לך שתעשה דיון, אני בעד, צריך לדחות נדחה, צריך לקיים נקיים

יעקב אשר: תודה

נאור שירי: לא, לא סיימתי

נאור שירי:  למה לא נערך פה שום דיון? ועכשיו אני אומר לך שאנחנו דוחים בעוד חודש

יעקב אשר: כי יש לך יושב ראש מאוד עצלן

נאור שירי: לא נכון, אל תמעיט בערכך ואני גם לא אגיד לך, אתה לא עצלן

נאור שירי:  אני אומר לך שבחודש הבא יש לי חשש, מבוסס בעיניי, בטח בצורה שבה הדרך הזו התנהלה, שאנחנו שוב פעם נדחה את הבחירות וככה זה יגיע, ככה דוחים בחירות במדינת ישראל

נאור שירי:       יש לי עוד הערה, אני לא מקבל את הסטייה מהחוק שהשופטת ביקשה

נאור שירי:  אני קורא פה לחברי הכנסת, על פי החוק היא אמורה ב-29 בדצמבר לקבוע את יחידת המימון

נאור שירי:  זה נכתב בחוק, אנחנו לא נעביר את זה ככה

נאור שירי:  לחודש שאנחנו דוחים אין שום משמעות לגובה המנדט, שום משמעות

נאור שירי:  בזמן שאנחנו יושבים פה המון אנשים מחכים לוודאות הזו לגבי כספים אישיים שהם הוציאו

נאור שירי:       עכשיו כתב לי סגן ראש עיר, אני לא רוצה להגיד מאיפה, שהוא לקח את הפנסיה שלו לבחירות

נאור שירי:  המצב הזה ברשויות המקומיות, ורותם, תסלחי לי, חיזק את ראש הרשות לרוב

נאור שירי:  כל המתמודדים שעל בסיס התוצאות הראשונות לקחו כספים וחזו את התוצאה שלהם חותכים בחצי

נאור שירי:  אף אחד לא נותן לאותו חבר מועצה שמתנדב ודאות כלכלית, ראש העיר עוד מקבל שכר

יעקב אשר: נאור, תרשה לי לעצור אותך רגע

יעקב אשר:  מה שאתה אמרת אני גם אמרתי למי שצריך לומר לשופטת

נאור שירי: אבל זה חוק, יעקב

יעקב אשר: סליחה, אני שופט? לא

נאור שירי: אבל אתה מחוקק, חוקקנו חוק

יעקב אשר: נאור, גם אתה מחוקק, אז תירגע שנייה

יעקב אשר:  גם אני סברתי ככה, הוועדה היא ועדה ציבורית, עצמאית, היא קיבלה את ההחלטה שלה

יעקב אשר:  אם זה לא עומד בחוק אתה מוזמן ל - - -     

נאור שירי: למי?      

יעקב אשר: סליחה, יש בתי משפט

וליד טאהא: ליועצת המשפטית של - - -      

נאור שירי: מה, אני אתבע את בית המשפט?     

יעקב אשר: זה לא בית משפט, זה ועדה ציבורית

נאור שירי: מי זה מבקר המדינה?      

מיכל מרים וולדיגר: זה בדיוק מה שאנחנו אומרים, שאין אף ביקורת על בתי המשפט

מיכל מרים וולדיגר:  זה בדיוק העניין

יעקב אשר: נאור, תקשיב רגע

מיכל מרים וולדיגר: נאור, אתה מתפרץ לדלת פתוחה, על זה רצינו את הרפורמה

מיכל מרים וולדיגר:  בדיוק על זה

נאור שירי: תעשי לי טובה, אל תגידי רפורמה

מיכל מרים וולדיגר: אני אומרת רפורמה

נאור שירי: די את עם הפופוליזם שלך

מיכל מרים וולדיגר: איזה פופוליזם? אני אומרת את האמת, אין אף אחד שמבקר את השופטת

יעקב אשר: הדיון הופך להיות בלתי סביר

נאור שירי: היא לא שופטת מכהנת

מיכל מרים וולדיגר: ועדיין

נאור שירי: מה עדיין?      

יעקב אשר: הדיון מתחיל להיות בלתי סביר בחוק הסבירות

נאור שירי: בואו נפקיע את הסמכות של הוועדה הציבורית

יעקב אשר: אתה מציג לי עכשיו שבמהלך הזה אנחנו נצביע עכשיו על הצעת חוק, אני לא יודע על מה, בוא נצביע עכשיו על לקיחת סמכות של ועדה ציבורית

יעקב אשר:  אני לא יודע לעשות את זה, ביש עתיד יודעים לעשות את זה

יעקב אשר:  כי אם אני אעשה את זה זה יהיה נורא, אם אתה תעשה את זה אולי אף אחד לא יגיד כלום

נאור שירי: יעקב, ההצעה שלך - - -     

יעקב אשר: בוא נדבר לעניין ולא נשחק עם כל האנשים

יעקב אשר:  יש החלטה של הוועדה הציבורית, אני לא יודע מהי

יעקב אשר:  בסוף יש פה אנשים, חוץ ממני וממך ומהפרוטוקול יש גם אנשים שבאמת רוצים את הוודאות, ואתה דואג להם, אני יודע שאתה דואג להם

נאור שירי: אני תמיד אוהב שאתה מחזיר אותי למציאות, בבקשה

יעקב אשר: וולקאם טו דה מציאות

יעקב אשר:  הוועדה, היא לבד, זו ועדה ציבורית, זה שעומדת בראשותה שופטת זה לא בית משפט, זו ועדה ציבורית

יעקב אשר:  הוועדה הציבורית קיבלה החלטה, היא שמעה את כולם, נאמר לי בשיחה לא רשמית, כי אני לא ניהלתי עניינים רשמיים, זה שתי ועדות מקבילות, והוועדה החליטה להוציא מסקנות ביניים בגלל שרצו שתהיה ודאות האם זה הולך לכאן או לכאן

יעקב אשר:  לפי דברי יושבת ראש הוועדה יכול להיות שיש השלכה לחודש הנוסף, ואתה יודע מה? יכול מאוד להיות שיש גם השלכה כלכלית שיכולה לתת לאנשים יותר ודאות

יעקב אשר:       אני סיכמתי איתה, או יותר נכון נאמר לי על ידה שברגע שתהיה החלטת ממשלה והחלטה של הכנסת בתוך שבוע ימים, אני מאמין שזה יהיה גם פחות, כי עד עכשיו היא עמדה בלוחות הזמנים, לפחות בדברים שנעשו, הישיבות וכו', תהיה את התשובה הזאת ותהיה ודאות

יעקב אשר:  ולהזכירך היום אנחנו מדברים על 27 בפברואר, זאת אומרת שיש לנו עוד חודש וחצי לבחירות

יעקב אשר:  אני מעריך שבתוך שבוע ימים, ואני קורא לה לעשות את זה עוד יותר מהר, כמובן לשמוע את האנשים, כמו שהיא אמרה, לשמוע את האנשים, לקבל החלטה ולפרסם אותה כי מפה והלאה די, צריך את הוודאות הזאת

יעקב אשר:       אנחנו צעקנו על זה ביחד, רצינו את זה ביחד, לא רק אתה, גם אני, וגם אחרים, ואני חושב שזה הדבר החשוב כרגע שיקרה ואני אפעל ככל שאני יכול

יעקב אשר:  אם יש לך שאלות משפטיות בעניין הזה אני מציע שנעשה את זה בדיון אחר או במכתב שתכתוב לכבוד השופטת ותשלח לי גם העתק

נאור שירי: אני יכול להשיב?      

יעקב אשר: עוד מילה אחת, כי יש עוד דוברים

נאור שירי: אז קודם כל אני לא יודע איך אתם מרגישים עם זה, ואני פונה גם לחברי הכנסת, אנחנו חוקקנו פה חוק, אין חוק, עוברים על החוק

נאור שירי:  אפשר לצקצק, אפשר להגיד כל מיני דברים ביש עתיד, לא יודע, כל מה שהיושב ראש אמר, אין משמעות לחוק, כל אחד עושה מה שהוא רוצה, וזה מלמעלה עד למטה

יעקב אשר: מאחר שהיא לא נמצאת כאן אני חושב שזה לא מכובד

יעקב אשר:  אני אומר לך עוד פעם - - -      

נאור שירי: בסדר, נו עזוב, יעקב

יעקב אשר: זה מצחיק שהתחלפנו - - -     

נאור שירי: מה התחלפת? אתה לא התחלפת בשום דבר

יעקב אשר: העברתי לך את הדברים שנאמרו לי על ידי יושבת ראש הוועדה

נאור שירי: אני חושב שמן הראוי – היא הייתה פה בדיון והיא ביקשה

נאור שירי:  אתה זוכר שאני ביקשתי 45 יום לפני והיא אמרה: לא, אני רוצה 30

נאור שירי:  יחד עם השר, אתה זוכר? היא הייתה פה בדיון

נאור שירי:  אני חושב שמן הראוי - - -      

יעקב אשר: היא הייתה בדיון והיא קיבלה את ההחלטה שלה, ההחלטה שלה כתובה, אתה יכול לערער על זה, זה הכול

יעקב אשר:  תודה רבה

נאור שירי: אני רק מבקש, יעקב, שההליך מפה והלאה יהיה שונה

נאור שירי:  די, אנחנו לא יכולים לשמוע על הדברים האלה מהתקשורת

יעקב אשר: אני מבקש ממך לא להפנות אליי דברים שהם לא קשורים - - -     

נאור שירי: אתה יו"ר הוועדה, למי אני אפנה?      

יעקב אשר: זה לא קשור

נאור שירי: לאה, אני מבקש ממך, תדאגי שהדברים - - -      

יעקב אשר: תקשיב, נאור, אני יכולתי לנאום את הנאום שלך פי חמישה יותר

יעקב אשר:  אני שמעתי את התשובות, אני לא אומר לך אם השתכנעתי או לא השתכנעתי, יצאה החלטה כתובה של ועדה שהיא ועדה מקבילה

יעקב אשר:  חוץ מזה שאנחנו נותנים להם פה את המקום לשבת אין שום שייכות בין הוועדה הזאת שאתה חבר בה לבין הוועדה ההיא שלא אתה חבר בה ולא אני חבר בה

זאב אלקין: לא מדויק

יעקב אשר: יש לך דברים, תתמודד עם זה עם מי שאתה צריך, לא איתי

זאב אלקין: לא, אדוני היושב ראש, זה לא מדויק

זאב אלקין:  במצב רגיל אתה צודק, אבל אנחנו חוקקנו פה חוק דחיית בחירות שהוא מאוד חריג, הוא ייחודי

יעקב אשר: תיכף אני נותן לך את רשות הדיבור, אבל אז אני מציע לך, כשיהיה כינוס של הוועדה הציבורית, תבואו לשם ותגידו את הדברים

זאב אלקין: לא, אני מדבר על ה - - -      

יעקב אשר: לא, לא, לא

זאב אלקין: אני חולק על גישתך, אבל כשיגיע זמני אני אדבר

יעקב אשר: בסדר

נאור שירי: אני גם חולק על גישתך

יעקב אשר: אז אני אמרתי את גישתי וזהו

יעקב אשר:  נמצאים בזום ראש מועצת ביר אל מכסור, חאלד חוג'יראת

יעקב אשר:  בבקשה, בקצרה

יעקב אשר:  שלום, אדוני

יעקב אשר:  אתה ביקשת זכות דיבור

יאסר חוג'יראת: בוקר טוב

יאסר חוג'יראת:  לא ביקשתי רשות דיבור

יעקב אשר: אוקיי, אז שיהיה לך יום טוב

יעקב אשר:  תודה רבה

יאסר חוג'יראת: לכולם, שיהיו ימים טובים

יעקב אשר: אני אמשיך בינתיים עם חברי כנסת

יעקב אשר:  חברת הכנסת מיכל וולדיגר

מיכל מרים וולדיגר: תודה

מיכל מרים וולדיגר:  קודם כל אני רוצה לפנות לראשת מועצת גזר, שאמרת שאין הרבה קופצים על תפקיד חבר מועצה מקומית ואזורית וחבל, ואני מסכימה איתך

מיכל מרים וולדיגר:  אני הייתי חברת מועצת עיר בעיר שאני גרה בה

מיכל מרים וולדיגר:  תפקיד קשה, לפעמים כפוי טובה, אולי בדרך כלל כפוי טובה, אין ספק, אבל דווקא בגלל זה שיש כאלה שכן רוצים להתמודד על התפקידים האלה, כי הם חשובים והם עושים שינוי, ומשקיעים ממרצם ומכוחם ומכספם אי אפשר להתעלם מהם, על אחת כמה וכמה כשהם נמצאים במילואים בשליחות של מדינת ישראל בצו 8 ואנחנו שלחנו אותם לחזית ואנחנו מונעים מהם להתמקד במלחמה, מאבק, בחירות

רותם ידלין: זה נאמר ביחס לשאלה שלא בדק משרד הפנים, כמה מהם מתמודדים בסיעות יחיד

מיכל מרים וולדיגר: כן, אבל אני לא הפרעתי לך

מיכל מרים וולדיגר:  ולכן בעיניי גם על הכמה אני חולקת

מיכל מרים וולדיגר:  כלומר בעיניי גם אם היו רק 100 כאלה, בשביל ה-100 הללו, לא הגיוני, מדינת ישראל אומרת רגע, אנחנו צריכים להצדיע לחיילי המילואים שעוזבים את הכול, עוזבים את ביתם, את תפקידם ואת משפחתם ויוצאים להגן על כולנו בחזית ונתעלם מהם כאילו הם כלום

רותם ידלין: מי שהשלטון המקומי חשוב לו רוצה שלטון מקומי מתפקד

מיכל מרים וולדיגר: מעבר לכך אני חושבת מה זה יעשה גם לשאר חיילי המילואים שנמצאים בחזית ואומרים ככה: יש דברים שהם יותר חשובים כנראה מלהילחם בחזית, יותר, פחות, כל אחד לפי שיקול דעתו, אז למה אני עוזב את הבית, למה אני עוזב את המשפחה? בעיניי המשפחה שלי יותר חשובה ולכן אני לא אעשה את התפקיד החשוב כל כך, להגן על מדינת ישראל

מיכל מרים וולדיגר:  לכן הדבר הראשון שצריך להיות מוצב מול עינינו זה אותם חיילי מילואים שעזבו את הכול והלכו להילחם עבור כולנו

מיכל מרים וולדיגר:       מבחינתי הטעמים לדחות את הבחירות עולים לאין שיעור על הטעמים להשאיר אותן, ואני מבינה שיש גם טעמים חזקים להשאיר אותן, אבל חשוב לי לומר עוד דבר

מיכל מרים וולדיגר:  אני רוצה להתנצל, כבוד יושב הראש, בפני אותם 1,829 מועמדים ברשויות המקומיות, האזוריות

מיכל מרים וולדיגר:  כן, גם בוועדים שהם רוצים להילחם על המקום שבו הם גרים והם לוחמים מאז ה-7 באוקטובר, גויסו בצו 8, ואני מתנצלת פה בפניהם שיש אנשים שבמקום לתת להם להתרכז בלנצח בחזית גררנו אותם למאבק מיותר בחורף, הסחנו את דעתם מהדבר החשוב ביותר כרגע וזה להילחם באויבים שלנו שבאים לכלותנו לצערי בלי סוף, לנצח אותם ולהחזיר את החטופים הביתה

מיכל מרים וולדיגר:  ולכן אני מתנצלת בפניהם

מיכל מרים וולדיגר:       ועוד מילה אחת, אני חושבת שהחוסן הנפשי של האזרחים, גם בעורף, כמובן החיילים בחזית, הוא חשוב, אני מתעסקת בזה יום יום

מיכל מרים וולדיגר:  ולכן אני שמחה, אני באמת שמחה, שלא נתנו גם לאזרחים וגם למועמדים להתפלש עכשיו בבוץ של בחירות, זה לא הזמן, זה לא המקום

מיכל מרים וולדיגר:  אני מברכת על ההחלטה ואני מקווה שברוב גדול היא תתקבל, אם לא פה אחד

מיכל מרים וולדיגר:  תודה

יעקב אשר: תודה רבה

יעקב אשר:  יוסף עטאונה, בבקשה

יוסף עטאונה: אני רוצה גם להתחבר לבעייתיות של התאריך של 27 בפברואר, כמו שאמר חברי ווליד טאהא, לגבי חודש רמדאן, חודש מבורך, שיש סדר יום שונה

יעקב אשר: סיבוב שני

יעקב אשר:  זה לא בסבב הראשון

יוסף עטאונה: אני מדבר על הבעייתיות ב-27, שלפי בדיקה שעשינו בין 20% ל-30% מהמועצות המקומיות והעיריות הערביות יש סיכוי לסיבוב שני וזה דבר מאוד משמעותי שאי אפשר להקל בו ראש

יוסף עטאונה:  לכן, כבוד היושב ראש, אני גם מצטרף למצוא פתרון או על ידי הקדמה בשבוע ל-20 לחודש, או לגבי הסיבוב השני, שיהיה לפני תחילת חודש הרמדאן

יוסף עטאונה:       לגבי התהליך עצמו שעברנו כאן בוועדה, אני חושב, כבוד היושב ראש וחברי הוועדה, כל התהליך שמתקיים וההצעה של הדחייה, ואתה דיברת על הסכמה, בהתחלה כשבאה הצעת החוק ל-30 בינואר הייתה הסכמה רחבה, בדחייה של 27 הימים האלה יש רק סחיטה, סחיטה של איש אחד שהוביל את כל המערכת, שזה שר האוצר סמוטריץ' - - -     

יעקב אשר: לא, אני לא מקבל

יוסף עטאונה: הוא סחט את כולנו

יעקב אשר: אני לא מקבל את זה כי כשאני דיברתי על זה - - -     

יוסף עטאונה: גם את ההסכמים הקואליציוניים, חלק מההסכמים הקואליציוניים

יוסף עטאונה:  לא, הוא סחט את כולם

וליד טאהא: לא משנה, יעקב, אל תקבל, הוא יגיד

יוסף עטאונה: בתאריך הזה הוא סחט את כולם, הילך אימים על כולם

מיכל מרים וולדיגר: אתם קצת מתבלבלים

מיכל מרים וולדיגר:  קצת

יעקב אשר: מותר לו לייצג את - - -      

יוסף עטאונה: הוא הילך אימים על כולם כולל - - -      

מיכל מרים וולדיגר: הוא מייצג את חיילי המילואים כולם, שהם שומרים גם עליך

יוסף עטאונה: אני לא סיימתי את דבריי

יעקב אשר: אבל אתה עושה – הרי כשאנחנו הצענו את זה - - -      

יוסף עטאונה: לא, כל התהליך הזה הוא תהליך נגוע ואתה יודע שזה נגוע

יוסף עטאונה:  הוא השתמש בזה

יעקב אשר: מה זה נגוע? יש אנשים שנמצאים בחזית

יוסף עטאונה: הוא השתמש בזה וגם איים עליך

מיכל מרים וולדיגר: תתבייש לך

יעקב אשר: אבל יש שם מפקדים בחזית שהם מועמדים

יוסף עטאונה: הוא איים עליכם, על השותפים שלו, לתאריך הזה

יעקב אשר: לא מקובל עליי

יוסף עטאונה: נאור, אני אומר לך מעכשיו, ב-27 לחודש, לפני הוא יבוא עוד פעם, הוא סוחט את כולם

מיכל מרים וולדיגר: הוא שומר על חיילי המילואים ששומרים גם עליך

אוהד טל: אם להגן על חיילי המילואים זה נקרא - - - תתבייש לך

אוהד טל:  אתה תתבייש לך

יוסף עטאונה: הוא סוחט את כולם, כן, רשויות נהרסות

אוהד טל: פשוט בושה וחרפה

מיכל מרים וולדיגר: תגן על חיילי המילואים

מיכל מרים וולדיגר:  תגן עליהם, קשה לך

יוסף עטאונה: זה לא הדיון

מיכל מרים וולדיגר: זה הדיון

מיכל מרים וולדיגר:  קשה לך להגן על חיילי מילואים

יוסף עטאונה: זה לא הדיון

אוהד טל: תתבייש לך

יוסף עטאונה: הדיון הוא איך שר האוצר סוחט את כולם

אוהד טל: תתבייש לך

יוסף עטאונה: אתה לא צודק

יוסף עטאונה:  אני בא מדיון עכשיו בוועדת הכלכלה, גם על עובדים פלסטינים הוא סוחט את נתניהו

יעקב אשר: יוסף, אתה עוצר? יוסף, אתה לא עוצר?      

יוסף עטאונה: הוא סוחט אותו בכל הגזרות

אוהד טל: הגנה על מדינת ישראל זה לא סחיטה, תתבייש לך

יעקב אשר: יוסף, אני קורא אותך לסדר

מיכל מרים וולדיגר: זו הגנה על מדינת ישראל

יעקב אשר: אני קורא אותך לסדר

אוהד טל: אתה חצוף

יוסף עטאונה: אתה חצוף, אל תגיד לי חצוף

יעקב אשר: אני קורא גם אותך לסדר

יוסף עטאונה: אל תגיד לי חצוף

אוהד טל: אתה חצוף

יוסף עטאונה: אתה הולך שולל אחרי - - -     

יעקב אשר: יוסף, פעם שנייה אני קורא אותך לסדר

אוהד טל: תגיד לחברים שלך בחמאס לא לרצוח יהודים לא תגיע לדיון הזה

יוסף עטאונה: הוא מסכן את המדינה

מיכל מרים וולדיגר: שומר עליה

יעקב אשר: יוסף, אתה לא עוצר? אתה בקריאה שנייה כבר

יעקב אשר:  מה זה הדבר הזה? אמרת

יוסף עטאונה: אני אגיד את הדברים שלי ושלא יפריעו לי

יעקב אשר: אמרת

יעקב אשר:  אמרת

יוסף עטאונה: לא, יש לי את הזכות להגיד את הדברים

יעקב אשר: אני לא נתתי להפריע, אבל תעצור

יוסף עטאונה: ולא להפריע לי, לא היא ולא הוא

יוסף עטאונה:  שלא יפריעו לי

מיכל מרים וולדיגר: כשאומרים דברים לא נכונים - - -     

יוסף עטאונה: לא, אני אומר את הדברים הכי נכונים, את יודעת שזה נכון, הוא יודע שזה נכון

יעקב אשר: מיכל, אני מבקש, אל תעזרו לי

יוסף עטאונה: כל מי שסביב השולחן יודע שזה נכון

יעקב אשר: בזום

יעקב אשר:  ג'בר חמוד, ראש מועצת סאג'ור, יושב ראש פורום רשויות

יעקב אשר:  הוא לא עולה

יעקב אשר:  חבר הכנסת ואליד אלהואשלה

יעקב אשר:  קצר ובלי פוליטיקות פה

יוסף עטאונה: הכול פוליטיקה

יוסף עטאונה:  יעקב, הכול פוליטיקה

יוסף עטאונה:  אתם אומרים לא לדבר פוליטיקה והכול פוליטיקה

יעקב אשר: אתה לא יכול להגיד לאנשים שמייצגים מאות מפקדים בצבא, אתה לא יכול להגיד - - -     

יוסף עטאונה: אני אמרתי על שר האוצר

וליד טאהא: זה לא פוליטיקה, מיכל?      

מיכל מרים וולדיגר: האדם הזה הוא נגד מדינת ישראל

וליד טאהא: מיכל, תפסיקי כבר

מיכל מרים וולדיגר: לא, זה פשוט לא ייאמן

יעקב אשר: מיכל, אני אוציא אותך

מיכל מרים וולדיגר: הילד שלי במילואים וככה הוא מדבר

מיכל מרים וולדיגר:  זה פשוט לא ייאמן הדבר הזה

וליד טאהא: אל תסיתי, מיכל

יעקב אשר: תפסיקו, זה מיותר

יעקב אשר:  יוסף, זה מיותר, זה מיותר מה שאתה עושה עכשיו

יעקב אשר:  לחלוטין מיותר

יעקב אשר:  כשאני הצעתי את ההצעה שלי בהתחלה, את התוספת הזאת, לא ידע שר האוצר, לא ידע מנכ"ל האוצר, לא ידע אוהד טל, לא ידע כלום

יוסף עטאונה: אבל הוא - - - אתה יודע את זה טוב מאוד

יעקב אשר: אתה מוכן לתת לי עכשיו להשלים?      

יעקב אשר: אתה יודע במה הוא - - -      

יעקב אשר: יוסף, אני מוציא אותך, אני לא מוכן לקבל את זה

יעקב אשר:  עכשיו אני מדבר, עם כל הכבוד אתה סיימת

וליד טאהא: נתת זכות דיבור לוואליד

מיכל מרים וולדיגר: אני גאה להוביל את הקמפיין הזה

מיכל מרים וולדיגר:  גאה

יעקב אשר: מיכל, סליחה

יעקב אשר:  כשאני עשיתי את זה עשיתי את זה מ - - -      

יוסף עטאונה: מותר להם לדבר?      

יעקב אשר: לא, לא נתתי להם

יעקב אשר:  יוסף, אל תביא אותי לזה

יעקב אשר:  אני אשלים את המשפט שלי ואז אני אתן לך

יעקב אשר:  כשאנחנו הצענו את זה, זה היה בגלל שישבנו שלושה חודשים קודם, אף אחד לא ידע לאן יתפתח ולמה ואמרנו כדי שלא נהיה כבולים לדבר אחד, נתנו במסגרת אותו ספייס שיש מבלי לבטל את כל הבחירות ולפתוח מחדש רשימות, כי זה מה שהיית גורם, אם זה היה נופל עכשיו היית גורם לבלגן יותר גדול לכל מה שדיברת על השלטון המקומי ועל הוודאות שלו

יעקב אשר:  בבקשה, ואליד

וליד אל-הואשלה: מכובדי יושב הראש, חבריי חברי הכנסת, כמו שאמרת וציינת בתחילת דבריך, שהבחירות הן של כולם, כלל אזרחי המדינה, כל אחד דואג לציבור שלו ואני חושב שכאן אנחנו מפקירים את הציבור המוסלמי במדינה

וליד אל-הואשלה:  חשוב מאוד שלפני שזה הגיע לוועדה הממשלה הייתה צריכה להתייחס לנושא הזה, 20% מכלל האזרחים הם אזרחים מוסלמים והם חייבים לקבל התייחסות גם בחוק הזה

וליד אל-הואשלה:       אדוני היושב ראש, חודש הרמדאן הוא חודש של קדושה, חודש של אמונה ושל תפילות, אי אפשר לערוך תפילות בימי רמדאן

וליד אל-הואשלה:  זה כמו להגיד שאצלכם, בימי הצום שלכם, לערוך בחירות כולם מתקוממים וצועקים ובחירות לא יתקיימו ולכן חשוב מאוד, יש הצעת חוק של חברי ווליד טאהא, יש מומחים גם בכנסת ומחוץ לכנסת, הצעות חוק בצורה מהירה, בחקיקת בזק, אפשר להקים את זה, אפשר לרוץ עם זה, אפשר לחוקק את החוק הזה ואז לבוא לכיוון החברה המוסלמית במדינה

וליד אל-הואשלה:  אי אפשר להפקיר אותה

יעקב אשר: כמו שאמרתי, אנחנו ננסה למצוא פתרונות, אם זה בחקיקה או בדברים אחרים

יעקב אשר:  הוא נתן גם הצעה נוספת שמבחינתי הייתי חותם על זה, אני רק לא יודע אם יום שלישי זה יום מקודש או לא - - -     

תומר רוזנר: הבחירות לכנסת כבר היו ביום שני

יעקב אשר: אז הנה אפשר, אומר היועץ המשפטי שגם היום הוא לא מקודש, אז יכול להיות שאפשר להקדים

זאב אלקין: היו בחירות בימי שני

יעקב אשר: בדיוק, זה מה שנאמר לי עכשיו

וליד טאהא: אז אפשר לעשות את הבחירות החוזרות גם יום לפני

יעקב אשר: לכן אני אומר, חברים, איתי אתם לא צריכים לדבר, לא על רגישות לצומות, לא על רגישות לנושאי דת, לא על רגישות לדברים האלה, ולא רק איתי, גם עם אחרים, אני חושב שכולם מבינים את זה

יעקב אשר:  בואו ניכנס לפרופורציות ונמצא את הפתרון

זאב אלקין: רק לחנוכה, אדוני, לפני שנה היית פחות רגיש

יעקב אשר: איך אתה יושב בקואליציה ונזכר בתרגילים שעשית באופוזיציה

וליד טאהא: עכשיו אתה מדבר פוליטיקה, זאב

יעקב אשר: ואחרי מה שאמרת, זאב, קבל את רשות הדיבור

זאב אלקין: תודה רבה, אדוני היושב ראש

זאב אלקין:  יש לי כמה הערות ושאלות

זאב אלקין:  אני באמת חושב שדחיית בחירות זה לא דבר של מה בכך, זה דבר מאוד מאוד כבד ואי אפשר לעשות את זה כלאחר יד

זאב אלקין:  אפשר לעשות את זה רק בנסיבות מאוד מחמירות וגם בקונצנזוס רחב ולכן גם המנגנון הזה שבנינו בחוק הוא מנגנון נכון

זאב אלקין:  כנראה שבסיטואציה שאליה נקלענו, ואני אומר את זה דווקא כמי שלא אהב את הדחייה לפברואר, מלכתחילה אני לא מסתיר את זה, אתה מכיר את עמדתי, בסיטואציה שאליה נקלענו אין מצב - - -      

יעקב אשר: אבל הסכמת בסוף

זאב אלקין: אני אומר שאני אתמוך

יעקב אשר: לא, הסכמת גם אז

יעקב אשר:  היו לך חילוקי דעות איתי

זאב אלקין: על המנגנון, אבל הרעיון הזה ללכת על שלושת רבעי ביחד פה התווינו אותו בוועדה ואני חושב שהוא נכון, ורק ככה אפשר לדחות בחירות

זאב אלקין:  היו כל מיני רעיונות לעשות את זה - - -      

וליד טאהא: היינו צריכים להשאיר את ה-45 ימים ולא 30 ימים, כי אז היינו נפטרים מזה מזמן

זאב אלקין: תיכף אני אגיד מה צריך לעשות

זאב אלקין:  בנסיבות האלה אין כנראה מנוס, אבל המשמעות היא מאוד מאוד פשוטה, ואני גם יודע שזאת הייתה ההבנה בישיבת הממשלה, זה עוד לא נאמר אז אני אגיד את זה פה לפרוטוקול, לא תהיה עוד דחייה ובטח לא בחקיקה לא קונצנזואלית שתפצל פה את הכנסת, לא דוחים בחירות שלא בקונצנזוס, ולכן צריך להתייחס לתאריך הזה של סוף פברואר כתאריך סופי לבחירות ותיכף אני אגיד מה ההשלכות של זה בעיניי

זאב אלקין:       יש לי גם אמירה וגם שאלות לצה"ל, כי כשאני שמעתי את הסטטיסטיקה הזאת על כמעט 700 איש, כולנו מבינים שהיה אפשר לחלק מהאנשים לפתור את הבעיה, כי מה נאמר לנו כאן בישיבה? את ה-1,100 גם ככה התכוונו לשחרר, לא בגלל שהם מועמדים, אלא בגלל שיש שחרור של היחידות שלהם, וכל האחרים אוטומטית רשומים ברשימה של קצת פחות מ-700

זאב אלקין:  זאת לא גישה רגילה להתמודדות בבחירות

זאב אלקין:  הרי הייתה פקודת מטכ"ל שבכלל לא אפשרה לגייס, בתחילת המלחמה פנו אליי הרבה מועמדים, כחבר ועדת חוץ וביטחון, ואמרו: תעשו משהו כי לא מגייסים אותנו למילואים

יעקב אשר: נכון, כמועמדים

זאב אלקין: ואז שונתה פקודת מטכ"ל לזה שזה לשיקול ראש אכ"א, אבל כעיקרון ברירת המחדל הייתה שאם יש מועמד צריך לחפש פה פתרון

זאב אלקין:  לא חיפשו פה פתרון, אמרו שמי שלא משתחרר - - -      

יעקב אשר: אבל עכשיו הוטל עליהם למצוא פתרון, זו החלטת הממשלה כמו שאני קראתי אותה

זאב אלקין: אוה, לזה אני חותר

זאב אלקין:  זה חד משמעי נקודה מאוד מאוד חשובה, שלא נגיע לשבועיים לפני סוף פברואר, ואני אומר את זה גם לחברי כנסת שקידמו את הנושא הזה, ועוד פעם תבואו ותגידו, אבל האנשים שם

זאב אלקין:  יהיו אנשים שם

זאב אלקין:  זאת אומרת מי שחושב שהמלחמה תיגמר עד סוף פברואר לא יודע איפה הוא חי

זאב אלקין:  יהיה פחות אולי, כי יהיו שחרורים ונהיה בשלב ג' וזה יהיה אחרת, אבל יהיו אנשים

זאב אלקין:       לכן, אדוני היושב ראש, אני מסכים לחלוטין שברשימה הזאת של כמעט 700 יש הרבה אנשים שלא הייתה להם בעיה, למה? כי הם מועמד יחיד, או לוועד היישוב או למועצה, או למה? כי הם מספר עשר ברשימה שהולכת לקבל מנדט אחד

זאב אלקין:  לכן מה שצריך לעשות זה למעשה לבקש מכל המועמדים שרוצים שהצבא יתחשב בהם, בהתחשב בזה שהבחירות בסוף פברואר ולא תהיה דחייה, שכבר עכשיו יפנו לצבא ויגידו כמה זמן הם צריכים

זאב אלקין:  יהיה מועמד שיגיד שהוא צריך - - -     

יעקב אשר: אני חושב שהצבא צריך להודיע להם, הם לא צריכים לפנות

יעקב אשר:  יש כאלה שאומרים: אני לא אפנה לבקש את זה, זה כמו שלא פניתי לבקש חופשה גם כשהתגעגעתי למשפחה

יעקב אשר:  יש כאלה שלא ירצו לעשות את האקט הזה, אני חושב שאני צודק, ולכן הצבא צריך להיערך עכשיו כדי שגם יהיה גם מספיק זמן להתמודדות, שלא יקבלו את זה בשבוע האחרון, שיהיה להם מרווח של זמן

מיכל מרים וולדיגר: נכון, כבר עכשיו אנחנו על הקשקש

יעקב אשר: לא, אנחנו עכשיו לא על הקשקש, אבל אם הם לא יתחילו להתארגן עכשיו, וזה אני אומר לצבא, זו החלטת ממשלה גם כן, אנחנו נעשה על זה גם - - -     

זאב אלקין: לא משנה מי פונה למי ראשון, אבל צריך להיות שיח בין הצבא למועמד האם הוא רוצה להשתחרר

זאב אלקין:  יכול להיות שמועמדים יגידו לא רוצה

יעקב אשר: הבנתי את דבריך

יעקב אשר:  אני רוצה שהצבא ירגיש שזו מחויבות שלו להציע את זה

זאב אלקין: ברור, מסכים איתך, אבל הדיאלוג הזה ולמפות את אלה שכן צריך לשחרר אותם צריך להיות עכשיו וצריכים עכשיו לחפש להם פתרון

זאב אלקין:       נקודה נוספת קשורה לזכות לבחור, לארבע הנקודות שהוערו כאן, כמעט כולן הן חקיקה ראשית, אין מנוס אחר

זאב אלקין:  לכן זה כן בבית הזה

זאב אלקין:  משרד הפנים יביא מהר, מרצונו יביא, לא יביא? יש הצעת חוק פרטית שחבר הכנסת ביטון ואנוכי שמנו אותה על השולחן, היא נותנת מענה לחלק מהבעיות האלה

יעקב אשר: אמרתי

יעקב אשר:  למה אתם לא מקשיבים? אני מכליל את הכול בהקדמה

זאב אלקין: אוקיי, נצטרך לפתור את זה כך או אחרת

זאב אלקין:  מילה אחת על הוועדה

יעקב אשר: איזה ועדה?      

זאב אלקין: הוועדה שלא קשורה לשלך

יעקב אשר: הוועדה הציבורית, לא יושב ראש הוועדה הזו?      

זאב אלקין: לא, לא

זאב אלקין:  אנחנו חוקקנו חוק דחיית בחירות ואנחנו החלטנו בשולחן הזה, בנושא הזה, לא לקחת מהוועדה את הסמכויות

זאב אלקין:  יכולנו להחליט אחרת, יכולנו להגיד שזו סוגיה פיצויית ולא סוגיה מימונית כי בסוף נוצר פה נזק כתוצאה מהדחייה ולהחליט החלטה גורפת

זאב אלקין:  בגלל הכבוד שלנו לוועדה, אני זוכר את הדיון שהיה פה, ואמרנו לשופטת פרוקצ'יה: אנחנו מכבדים אותך, לא רוצים לקחת את הסמכויות שלך אלינו, למרות שיכולנו כי זאת הייתה חקיקה של הוראת שעה ייחודית ויכולנו להגדיר את זה כפיצוי

זאב אלקין:  השארנו לה את ההחלטה ולכן אנחנו החלטנו שזה נפרד, לכן זה כן קשור לחדר הזה, אנחנו לקחנו אחריות מול המועמדים ואמרנו: לכו לשם, אנחנו לזה לא נביא פתרון, נביא לכם פתרונות לדברים אחרים, לא לנקודה הזאת

זאב אלקין:       אבל מה שמצופה ממנה בהקשר הזה, אחת, להיות קשובה למועמדים, לבעיות שנוצרו להם, כי אנחנו הפקדנו את הסמכות הזאת בידיה, ושתיים, להחליט מהר

זאב אלקין:  יכלו להחליט אגב אופציונלי, יש דחייה לפברואר זה יהיה ככה, אין דחייה לפברואר זה יהיה ככה וכבר היינו מגיעים לפה עם תוצאה

זאב אלקין:  זה כיבוד חוק, אדוני, זה לא דבר של מה בכך

מיכל מרים וולדיגר: צודק לגמרי

יעקב אשר: אתה צודק, תודה

זאב אלקין: היה אפשר לעשות את זה, לא עשו את זה

זאב אלקין:  צריך השבוע, כמו שאנחנו השבוע יודעים להאריך צריך השבוע לחתוך את זה, לשמוע מועמדים, להקשיב להם, כי זה משנה מציאות, ולהביא

זאב אלקין:       והערה אחרונה, אדוני היושב ראש, אני הערתי את זה כאן במסגרת החקיקה הראשית

זאב אלקין:  אני ביקשתי בזמנו לפתור את זה בחקיקה ראשית על חוק בכלל על בחירות מקומיות

זאב אלקין:  מכל מיני סיבות לא פתרנו את זה כאן

זאב אלקין:  דווקא פה אני פונה למשרד הפנים, שהוא מנהל את הבחירות האלה, יהיו פה לא מעט ערים שעדיין יהיה ירי בטפטוף עליהן לצערי, כנראה גם בפברואר

יעקב אשר: אבל נדבר על זה בישיבה - - -     

זאב אלקין: תן לי לסיים את דבריי

זאב אלקין:  נהיה במציאות הזאת

זאב אלקין:  יש מסגרות של שני משרדי ממשלה, של משרד השיכון ומשרד הקליטה, דיברתי על זה ובזמנו גם חוקק החוק

יעקב אשר: אבל זה לא עכשיו

זאב אלקין: לא, אבל אני רוצה לבקש מהם, זה יהיה מאוחר אחר כך

זאב אלקין:  אני יודע מה אני אומר

יעקב אשר: רגע, דקה אחת

יעקב אשר:  אני אומר, אנחנו נעשה ישיבה נוספת שגם תהיה היערכות של משרד הפנים

יעקב אשר:  אני לא בודק איתם היום את ההיערכות ואני מסתפק במה שהם אמרו לממשלה ובמה שהם אמרו לשר הפנים שהם ערוכים

יעקב אשר:  אנחנו נעשה ישיבה ואז נדון, אני יודע על מה אתה מדבר, נדבר גם על זה

זאב אלקין: אתה לא יודע מה אני הולך להגיד

יעקב אשר: אני יודע, גם על מרכזי קליטה וגם על זה, אני יודע הכול

זאב אלקין: אבל אני לא חושב שנפתור את זה כבר בחקיקה, לצערי

יעקב אשר: לא בחקיקה

זאב אלקין: הסיכום היה שינסו כמה שיותר קלפיות נגישות, שגם כאן צריך לעשות את זה, במקומות האלה

זאב אלקין:  הקשישים האלה לא יוצאים היום, בכוונה, כי מי שמנהל את הבתים האלה, בהרבה מקומות כמו אשקלון ואחרים הם לא יוצאים להצטייד, מביאים את זה להם לשם, לכן צריך פה שיקול דעת, למקם קלפיות נגישות שם

יעקב אשר: טוב

יעקב אשר:  רשימת הדוברים סגורה

יעקב אשר:  חבר המועצה מיכאל לרר נמצא?      

מיכאל רייסר: אני חבר מועצה לשעבר, אני קמפיינר

מיכאל רייסר:  אני לא מתמודד

נאור שירי: פיזרו את מועצת טבריה בעקבות החוק של עמית הלוי

יעקב אשר: אתה קמפיינר או מתמודד?      

מיכאל רייסר: אני קמפיינר ואני עותר מספר 1 בעתירה של 9019 שאתמול "נזרקה" מבית המשפט בעקבות ההחלטה של הממשלה ולכן אני אהיה קצת ערס טברייני

יעקב אשר: לא, אתה תהיה קצר מאוד

מיכאל רייסר: אני אהיה קצר, אבל אני אגיד ש"נזרקנו" אתמול מבג"צ כי הצו שיצא, העתירות שלנו נמחקו בכפוף לזה שאתם תאשרו את הצו הזה ותעבירו את ההחלטה הזאת מאוד מאוד מהר

יעקב אשר: אתה מנסה לעכב את זה עכשיו?      

מיכאל רייסר: לא, ההיפך, אני מנסה רק להסביר

מיכאל רייסר:  אני אומר יותר מזה, מתוך ארבע העתירות - - -      

טלי גוטליב: זה אומר חיילים ולוחמים - - - זה הכול

יעקב אשר: טלי, אני חייב תיכף לסיים, לא להתחיל

יעקב אשר:  לסיים

טלי גוטליב: מעולה, אני שמחה לבוא להצביע בעד למהלך

יעקב אשר: אני אעשה עוד ישיבה ואני אזמין אותך כאורחת הכבוד

טלי גוטליב: לא צריך, מצביעים בעד

מיכאל רייסר: אל תחזיר אותי לבג"צ, כי אני אחזור עוד פעם

מיכאל רייסר:  אני אומר עוד פעם, אני משתי העתירות שאמרו שגם בפברואר זה בעייתי מסיבה פשוטה, בתור אחד שעשה סטז', וזה לא אני אמרתי, השופט עמית אמר לי את זה, עשיתי סטז' על הצעת החוק שלכם ואפילו דוקטורט, מה שקרה פה זה שמשרד הפנים לא נערך וגם צה"ל לא נערך בחודש הזה

מיכאל רייסר:  תסלחו לי, האשימו פה את שר האוצר - - -     

יעקב אשר: זה לא נושא הדיון פה

טלי גוטליב: איך להיערך בעזה? לשחרר לוחמים?      

מיכאל רייסר: לא קשור, לא, אני איתך, אבל רגע, האמירה שלי זה מה מבטיח לכם - - -      

טלי גוטליב: אתה בעד לשחרר לוחמים?      

מיכאל רייסר: את חברת כנסת, אני לא מתווכח איתך

יעקב אשר: טלי, תני לו לדבר

טלי גוטליב: ניערך בעזה, בוא ניערך בעזה

יעקב אשר: טלי, תני לו לדבר ולסיים

יעקב אשר:  את לא יודעת מה מו מי

מיכאל רייסר: יש פה דיסוננס נורא גדול, ששר הפנים לכל אורך הזמן אמר שהוא מבין - - -     

יעקב אשר: שורה תחתונה, אדוני

יעקב אשר:  מה אדוני טוען?      

מיכאל רייסר: שגם ה-27 זה לא פתרון, זה פתרון קוסמטי, אני מציע שתדחו את זה יותר רחוק

יעקב אשר: הבנתי, תודה רבה, לא בסמכותנו

מיכאל רייסר: אגב המרכז לשלטון מקומי שמיוצג פה על ידי ראשי הרשויות ביקש את זה ב-16 באוקטובר פה בוועדה

יעקב אשר: לא, הוא שינה את דעתו אחר כך

מיכאל רייסר: הוא שינה את דעתו, אבל הוא ביקש את זה מלכתחילה

יעקב אשר: תודה רבה, עד כאן

יעקב אשר:  אחרון נועם אהרון

נועם אהרון: שלום

נועם אהרון:  אני הקמתי את סיעת 'המשמר החברתי' ביהוד מונוסון

נועם אהרון:  אני סיעה עצמאית, אני מממן את הכול, אני לא נעזר בשום דבר, ככה שאת העניין הכלכלי אני מוכן לספוג ואני מבין את המשמעויות

נועם אהרון:  אני מאמין שהחובה שלנו והחוזק שלנו כדמוקרטיה יהיה דווקא לדחות בכמה שצריך על מנת שנוכל להיערך כמה שצריך

נועם אהרון:  בחודשים האחרונים נערך קמפיין מאוד אגרסיבי של ראשי רשויות ושל אנשים שכבר נמצאים שם ובתקציבים שהם בעצם של משלם המיסים

נועם אהרון:  אני לגמרי מבין אותך שאת לא רוצה שידחו את הבחירות כי זה קל, כי יכול להיות שיפתחו עוד פעם ודברים שנחשפו מה-7 באוקטובר, דברים שאנחנו צריכים לבוא ולעשות, הם קריטיים

קריאה: בעד לעשות קמפיין כשאין לך מועמדים? כשהמועמדים שלך במילואים?      

נועם אהרון: לסיום, גם אני חלק מכוחות הביטחון וגם אני סיימתי משמרת והגעתי לכאן כי זה חשוב לי, זה קריטי, ובאמת ביחד ננצח

יעקב אשר: תודה ויישר כוח

יעקב אשר:  בבקשה, חרל"פ, אחרון הדוברים

אחמד טיבי: אחרון שלא מבין הח"כים

יעקב אשר: לא, אני עצרתי את רשימת הדוברים, אלא אם כן נורא חשוב לך

אחמד טיבי: אני אגיד לך מה דיברתי עם שר החוץ פה בחוץ

נאור שירי: עוד פעם בשקט? לא, אני רוצה בוועדה

יעקב אשר: בסדר, בוועדה הוא אומר

זאב אלקין: נאור, עוד לא הבנת? אנחנו יושבים פה סתם, טיבי ניגש לארבל וסוגר הכול ואחר כך מספר לנו

דור חרל"פ: אני מועמד לראשות העיר גבעת שמואל מטעם הליכוד

דור חרל"פ:  בגבעת שמואל מי שמסתובב רואה, התושבים מגויסים למלחמה, בין אם בדרך כזו ובין אם בדרך אחרת

דור חרל"פ:  העיסוק הטכני בכמה קצינים עכשיו בדיוק נמצאים, אני השתחררתי לפני חמישה שבועות ממילואים ועדיין אני לא מרגיש בנוח לעסוק בשום צורה בבחירות, ברור לי שזה גם יהיה המצב בפברואר ותחושת הנוחות שלי היא לא האישיו, אני חושב שזו התחושה הלאומית של כולם וכולנו

דור חרל"פ:  בחירות לראשות עיר ולמועצות ערים יש רק פעם בחמש שנים, המחטף הדמוקרטי הזה שמנסים פה לעשות, גם על פברואר, תסלחו לי - - -      

יעקב אשר: לא, הדבר האחרון שאפשר לקרוא לזה זה מחטף

מיכל מרים וולדיגר: זו תחושה שלו

דור חרל"פ: אתה צודק, נעשו תהליכים - - -     

יעקב אשר: זאת חקיקה מאוד יסודית שנעשתה כאן

דור חרל"פ: סליחה, יושב ראש הוועדה, אני אסיים במשפט

דור חרל"פ:  גם אם כל התהליכים נעשו בצורה תקינה - - -      

יעקב אשר: לא רק תקינה, יש גם עוד דבר שמרחף פה ואמרתי אותו בהתחלה ואני אחזור עליו בפעם האחרונה עכשיו, יש גם ערך דמוקרטי לבחירות, ולא לך אני צריך להגיד את זה, ודאי שלא לך כי אתה מתמודד

טלי גוטליב: אז מה? אבל אנחנו במלחמה עצימה בעזה

יעקב אשר: ויש גם ערך לא לתת לאויבים שלנו להכתיב לנו את סדר היום, אבל מה? יש גם ערך לדאוג לכך שאנשים בגלל מסירותם - - -     

מיכל מרים וולדיגר: אני לא מבינה, אבל הם לא רואים את זה שאתה קובע את הבחירות לפי - - -     

יעקב אשר: לא, אבל למה יש לכם טבע כזה להפריע לבן אדם גם אם הוא יושב ראש? אני רוצה לומר שאנחנו לא יכולים לתת, לא לחמאס ולא לאחרים, את הדבר הזה של לבטל הליכים כאלה ולהביא מערכות שלמות, מדינה שלמה, למקום אחר

יעקב אשר:  עשינו את כל המאמצים, אנחנו גם נעקוב אחרי המאמצים וההחלטות שהיו כאן, גם משרד המשפטים, גם אנחנו, גם כולם, ואני בטוח שבעזרת ה' נעשה ונצליח

קריאה: אבל הוא לא סיים את דבריו, דור חרל"פ

יעקב אשר: הוא סיים

טלי גוטליב: סיימת, אדון חרל"פ?      

דור חרל"פ: אוקיי

יעקב אשר: הוא סיים, הוא מהליכוד

קריאה: הוא אמר מחטף ואז חטפת לו את זכות הדיבור

יעקב אשר: אחמד, 20 שניות

אחמד טיבי: קצר

אחמד טיבי:  פניתי אליך, פניתי לשר הפנים, כמו גם חבריי חברי הכנסת הערבים, אנחנו נתמוך בהחלטה של הדחייה, אבל הסיבוב השני לא יכול ליפול בחודש רמדאן

יעקב אשר: אנחנו דיברנו על זה

אחמד טיבי: אני בטוח, זה יפגע בשיעור ההצבעה ובזכות להצביע

אחמד טיבי:  לפני שעה קלה שר הפנים אמר לי שבודקים כעת עם היועצים המשפטיים איך אפשר להקדים כדי שהסיבוב השני לא ייפול ברמדאן

אחמד טיבי:  אני גם מצפה מכם לגלות הבנה לנושא הזה

יעקב אשר: לא היית צריך לצפות, אנחנו דיברנו לפני הוועדה ואם היית פה לא היית צריך לצפות אלא הייתה תמימות דעים בעניין הזה, אנחנו נפעל מול שר הפנים

יעקב אשר:  אחד הרעיונות היה הרעיון הזה גם כן וביחד איתכם אנחנו נקדם את הדבר הזה

יעקב אשר:       אנחנו נעשה הצבעה שמית, כך אומר היועץ המשפטי

יעקב אשר:  גברתי, מנהלת הוועדה, תקראי בשמות, בבקשה

לאה קריכלי: יעקב אשר

יעקב אשר: בעד

יעקב אשר: רק שנייה

יעקב אשר:  מהתחלה

יעקב אשר:  מי בעד הצעת צו לדחיית הבחירות הכלליות לרשויות המקומיות (קביעת המועד הנדחה), התשפ"ד? כתוב 2023, אבל אני אומר 2024

יעקב אשר:  תשאלי אותי עוד פעם

לאה קריכלי: יעקב אשר

יעקב אשר: בעד

לאה קריכלי: במקום אליהו רביבו צגה מלקו

צגה מלקו: בעד

לאה קריכלי: ניסים ואטורי     

ניסים ואטורי: בעד

לאה קריכלי: במקום אתי חוה עטייה טלי גוטליב

טלי גוטליב: בעד

לאה קריכלי: חנוך דב מלביצקי

חנוך דב מילביצקי: בעד

לאה קריכלי: ארז מלול

ארז מלול: בעד

לאה קריכלי: מיכל מרים וולדיגר

מיכל מרים וולדיגר: בעד

לאה קריכלי: יצחק קרויזר במקום לימור סון הר מלך

יצחק קרויזר: בעד

לאה קריכלי: יוראי להב הרצנו

יוראי להב-הרצנו: בעד

לאה קריכלי: נאור שירי

נאור שירי: בעד

לאה קריכלי: ווליד טאהא

וליד טאהא: נמנע

לאה קריכלי: מתן כהנא

מתן כהנא: בעד

לאה קריכלי: זאב אלקין

זאב אלקין: בעד

לאה קריכלי: יוליה מלינובסקי

יוליה מלינובסקי: בעד

לאה קריכלי: יוסף עטאונה

יוסף עטאונה: נגד

לאה קריכלי: 13 בעד, אחד נגד, אחד נמנע

לאה קריכלי: בעד – 13 

לאה קריכלי: נמנעים – 1 אושר

יעקב אשר: תודה רבה, הצו אושר